הוועדה לענייני ביקורת המדינה, כנסת 25, פרוטוקול מספר 43, 2023-06-13 00:00

מיקי לוי: בוקר טוב לכולם

מיקי לוי:  אני מתכבד לפתוח את ישיבת הוועדה לביקורת המדינה בנושא התמודדות משטרת ישראל והאירועים בחברה הערבית

מיקי לוי:  בדיון שעשינו לפני כארבעה וחצי חודשים סוכם שבעוד שנה נפגשים כדי לראות תוצרים

מיקי לוי:  מכיוון שמה שקורה ברחוב ובחברה הערבית שובר שיאים, אני לא זוכר דבר כזה, מצאתי לנכון לקיים את הדיון כבר עכשיו, לא לחכות לעוד שבעה חודשים או שמונה חודשים, כפי שהחלטנו

מיקי לוי:  היו מספר נושאים שהיו אמורים ללכת הביתה, לעבוד, להגיד מה לעשות, בהם תקציב, נושא כוח האדם, יש דברים שאין לכם שליטה עליהם, אבל אני אשמח לשמוע אם אתם יודעים

מיקי לוי:  אין בכלל ספק, לא סוד הוא שהאלימות בחברה הערבית שוברת שיאים, שיאים שלא היו כדוגמתם, ולכן הוועדה לביקורת המדינה מצאה לנכון לקיים את הדיון הזה

מיקי לוי:  13 הרוגים בשבוע אינו דבר של מה בכך

מיקי לוי:  102 הרוגים, אני מקווה שאני מדייק, כבר אי אפשר לדעת כמה, לצערי, מתחילת השנה, עלייה של כ-300% מול התקופה המקבילה אשתקד

מיקי לוי:       חלפו חמישה חודשים מאז כינונה של הממשלה

מיקי לוי:  קיימנו כאן ישיבה, והבטיחו המערכות השונות היערכות, תוכניות, תקציבים, כוח אדם

מיקי לוי:  הוועדה תשמח לשמוע מה התקדם

מיקי לוי:  אני ארצה לשמוע גם מהמשטרה, אני מקווה שהגעתם עם יועצת משפטית, וגם משרד המשפטים, מה התקדם בנושא החקיקה

מיקי לוי:  גם בנושאים האלה פעלו בפעם הקודמת כאמצעי עזר למשטרת ישראל כדי לסייע בידם להתמודד עם המצב הקיים

מיקי לוי:  אני אשמח לדעת כמה, אני אשמח למצבת כוח האדם, בלי להגיד מה מצבת כוח האדם ובלי לפרט אותה, כמה שוטרים, כמה קצינים חסרים

מיקי לוי:  אם יהיה אפשר לפרט כמה בסיור, כמה במודיעין, כמה בחקירות, כמה שאפשר יותר לפרט, כדי שהוועדה תדע מה קורה

מיקי לוי:  נשמח לדעת היערכויות, אני אשמח לדעת ישיבות מעקב אם נעשו, אני אשמח לשמוע

מיקי לוי:      הייתה אמורה להתכנס ישיבה עם מנכ"ל משרד ראש הממשלה, אני אשמח לדעת אם הישיבות האלה התקיימו

קריאה: מחר היא מתקיימת

מיקי לוי: פעם ראשונה

מיקי לוי:  טוב, אין לי טענות, נשמח לשמוע

מיקי לוי:  אני מניח שאם לא היה לנו כאוס, אז גם זה לא היה קורה, אבל אנחנו נשמח לשמוע, חומרים, במה אמורה לדון הוועדה

מיקי לוי:  הרי אם יהיה צורך, הוועדה תתכנס בעוד שלושה שבועות, חודש, אי אפשר להשאיר את זה ככה סתם, מכיוון שאני גם מודע מה נעשה בשנה וחצי שחלפו וקצת מבין

מיקי לוי:  קצת החלפתי מילים עם חבר הכנסת סגלוביץ', אז ברור לחלוטין שאנחנו נמצאים בשלבים לא טובים, לא טובים

מיקי לוי:  ואני ארצה לשמוע בכל הנושאים שפירטתי מה עשינו

מיקי לוי:  אין לי בעיה, יובל, לתת לך את הפתיחה כמו שאני נוהג רגיל, אבל זאת ישיבת מעקב, אבל אם אתה רוצה כמה משפטים, בבקשה, זה בסדר

מיקי לוי:  נציג מבקר המדינה

יובל חיו: אני רק אומר את הדברים הבאים

יובל חיו:  אנחנו ביצענו דוח שפורסם ב-2018 על הנושא הזה, ביצענו דוח מעקב שפורסם ב-2021 על הנושא הזה, ומבקר המדינה אתמול הודיע באופן פומבי שבכוונתו להיכנס לפעולת מעקב נוספת כדי לראות היכן הדברים עומדים וכיצד הם מתקדמים

יובל חיו:  בשני הדוחות הקודמים אנחנו למעשה עקבנו איך ממשלת ישראל מיישמת תוכנית חומש בתחום החשוב והרגיש הזה

יובל חיו:  ברמה של כותרת אפשר לומר שרמת היישום הייתה נמוכה, וההתקדמות מבחינת השגת יעדים משמעותיים הייתה מוגבלת

יובל חיו:      אין ספק שהמצפנים האלה, קיומה של תוכנית ברורה, מתוקצבת, והליכה לכיוון יעדים שיפחיתו את הפשיעה, האלימות, אירועי הירי והנרצחים, הם יהיו המצפנים שלנו בבדיקת המעקב הקרובה

מיקי לוי: אני מברך על העניין הזה, כי אני צריך עוד זרוע כמו שהביקורות שלכם משמעות אותי לדיוני הוועדה לביקורת המדינה

מיקי לוי:  אני אשמח מאוד, וככל שזה גם יהיה מהר, אנחנו נקיים בהתאם לזה עוד פעם ישיבות מעקב

מיקי לוי:  אנחנו לא נרד מזה עכשיו

מיקי לוי:  אין לנו ברירה אחרת, אלא אם כן יגרמו לניסים ונפלאות ולביצועים יוצאים מהכלל, ואז נראה מה לעשות

מיקי לוי:       משרד ראש הממשלה, מרכז בכיר לתוכנית 549, אנחנו נשמח לדעת ולשמוע מה עשיתם בעקבות ההחלטה 549, אנחנו נשמח לדעת בנושא תקציב, תחכימו אותנו

מיקי לוי:  אנחנו לא ראינו שורות ברורות בתקציב, או אולי לא מצאתי

מיקי לוי:  תגידו לי בדיוק

מיקי לוי:  מצאנו כמיליארד שקל, אנחנו נשמח לדעת אם יש הרבה יותר, כפי שהבטיחו לנו

מיקי לוי:  אני אברך על כל שקל שהמשטרה תקבל כדי להתמודד עם האתגרים הלא פשוטים שעומדים לפניה

מיקי לוי:  אז אני מבקש מכם להתייחס גם לנושא הזה, גם להיערכות שלכם כמתכללים, זה מה שנקבע

מיקי לוי:  מנכ"ל משרד ראש הממשלה אמור לעשות את זה

מיקי לוי:  אז בבקשה

מלאכי חסדאי: בוקר טוב ותודה רבה

מלאכי חסדאי:  אני מבקש להעלות את המצגת ששלחתי לכם במייל

מלאכי חסדאי:  אז קודם כול, אני אעשה רגע הבחנה

מלאכי חסדאי:  המבקר דיבר על התוכנית הקודמת שלא מומשה, זו תוכנית פיתוח כלכלי-חברתי, ואנחנו נדבר עכשיו על תוכנית לטיפול בפשיעה ובאלימות בחברה הערבית, זו תוכנית 549, התוכנית המקבילה לתוכנית שהיא המשך של 922, החומש הקודם, הפיתוח הכלכלי-חברתי, זו תוכנית 550

מלאכי חסדאי:  אני מתמד בתוכנית 549, התוכנית לטיפול בפשיעה ובאלימות בחברה הערבית

מלאכי חסדאי:      אני רק אגיד, מדובר בתוכנית של 2

מלאכי חסדאי: 4 מיליארד, כמובן, לא נראה בתוך שנה את המימוש של 2

מלאכי חסדאי: 4 מיליארד, אבל אנחנו כן רואים מימושים יפים

מיקי לוי: רגע, רגע, רגע

מיקי לוי:  2

מיקי לוי: 4 מיליארד שקל לשנת התקציב - - -     

מלאכי חסדאי: לא, לא, לא, לחומש

מלאכי חסדאי:  לחומש, כשמדובר על שנה ראשונה, שנת 2022 הייתה שנת היערכות, הצפי למימוש תקציבים בשנה כזאת הוא צפי יותר נמוך, מטבע הדברים, משרדים מגבשים תוכניות עבודה, אז הם עוד לא מבקשים - - -     

מיקי לוי: 2

מיקי לוי: 4 מיליארד שקלים לחמש שנים? זה הרבה פחות ממה שאני חשבתי

מלאכי חסדאי: התוכנית לפיתוח כלכלי-חברתי של החברה הערבית היא כבר - - -     

מיקי לוי: לא, זה בסדר

מיקי לוי:  אולי פעם אחת תודיע לכל האנשים שמסתובבים סביבכם שאין 52 מיליארד? האגדה הזאת התנפצה זה מכבר, כי אני מניח שכמה שרים יודעים לקרוא ספר תקציב

מיקי לוי:  יש אותם 30 מיליארד שנדמה לי שכרגע עומדים על 24

מיקי לוי: 5 פלוס-מינוס, נכון? מומשו כחמישה מיליארד שקלים מתוך ה-30 שהופיע בתקציב הממשלה

מיקי לוי:  אני טועה?     

מלאכי חסדאי: אני לא יודע לגבי מימושים, את זה המשרד לשוויון חברתי ידע להגיד יותר טוב ממני, אבל אכן אפשר לקרוא בהחלטות הממשלה מה התקציבים המדויקים

מיקי לוי: 30 מיליארד שקל חמש-שנתי

מיקי לוי:  אני מנסה להוציא ממך את זה

מיקי לוי:  30 מיליארד שקל חמש-שנתי

מלאכי חסדאי: יש שלוש תוכניות מקבילות

מלאכי חסדאי:  יש התוכנית לפיתוח כלכלי-חברתי של החברה הערבית, זה בערך 30 מיליארד; יש התוכנית לפיתוח כלכלי-חברתי של הדרוזים והצ'רקסים, אני חושב שזה עוד בערך 5 מיליארד

מלאכי חסדאי:  אלה לא הנושאים שלי, אני רק על האלימות בחברה הערבית

מיקי לוי: סוף סוף נציג משרד ראש הממשלה אומר 30 מיליארד שקל, ולא 53 מיליארד שקל

מלאכי חסדאי: לא, ויש עוד כמה מיליארדים שמיועדים לפיתוח כלכלי-חברתי של הבדואים בדרום

מיקי לוי: אני מברך על כך, שלא תבין

מלאכי חסדאי: בסדר

מלאכי חסדאי:  אז רק שם דברים על דיוקם, אפשר לקרוא, יש עוד כל מיני תוכניות יותר קטנות, אבל לא משנה

מלאכי חסדאי:  בכל מקרה, תוכנית לטיפול בפשיעה ובאלימות בחברה הערבית, תוכנית 549, מדובר על 2

מלאכי חסדאי: 4 מיליארד שקלים

מלאכי חסדאי:  סבבה? זה בתחום אחריותנו ותכלולנו

מלאכי חסדאי:       בשנה הראשונה, אנחנו יכולים להגיד שמדובר על ניצול תקציבי של 69% בלי תקנים, כלומר, יש גם תקנים שהוקצו, קשה יותר לחשב את זה יחד עם התקציבים, אבל בלי התקנים, שהם אחוז לא קטן מהתקציב, בלי חלק מהתקנים מדובר על 69% ועוד חיוב של 10%, כלומר, חוזים שכבר נחתמו, אנחנו מדברים כמעט על 80% תקציב לשנה ראשונה

מלאכי חסדאי:  התקציב לשנה ראשונה הוא יותר נמוך כי משרדים נערכים

מלאכי חסדאי:  זה בגדול

מלאכי חסדאי:      התוכנית הזאת מחולקת לארבעה תחומי פעולה

מלאכי חסדאי:  התחום הראשון הוא טיפול בחסרי מעש ושיקום עבריינים ומכורים

מלאכי חסדאי:  ישבנו פה בדיון על חסרי מעש, זה גם כן מטופל בצורה חלקית במסגרת התוכנית

מלאכי חסדאי:  אנחנו נוגעים בחסרי מעש בסיכון

מלאכי חסדאי:  אלה שהם בסיכון לפשיעה ואלימות, בסיכון להידרדרות

מלאכי חסדאי:  לא כל חסר מעש, נגיד, סיים תואר במדעי המחשב ולא מוצא עבודה

מלאכי חסדאי:  אנחנו מתעסקים בקצה

מלאכי חסדאי:  אז זה תחום אחד

מלאכי חסדאי:  שיקום עבריינים ומכורים, אנשים שמשתחררים מהכלא, שלא יחזרו אליו שוב, מכורים

מלאכי חסדאי:  זה תחום אחד

מלאכי חסדאי:      תחום שני הוא התחום של הנוער, נוער בסיכון, למנוע ממנו להידרדר, למנוע ממנו לנשור

מלאכי חסדאי:  זה תחום שני

מלאכי חסדאי:      התחום השלישי הוא כל הסיפור של עבודה קהילתית ושיתוף פעולה ברמת אכיפה מקומית יחד עם הקהילה

מלאכי חסדאי:  זה התחום השלישי

מלאכי חסדאי:  בהקשר אליו פיתחנו מודל שקוראים לו "המודל היישובי", שמטרתו לייצר בצורה מיטבית ניצול ברמה המקומית של המשאבים שניתנים ליישובים במסגרת 549

מלאכי חסדאי:  התוכנית מקצה גם תוכניות ליישובים וגם תוכניות ברמה ארצית

מלאכי חסדאי:  אז תוכניות שנוגעות ליישובים, אנחנו רוצים לוודא שהן מנוצלות בצורה הטובה ביותר

מלאכי חסדאי:  אז זה לגבי התחום הזה

מלאכי חסדאי:      והתחום האחרון הוא מבצעי אכיפה ושיפור אכיפה

מלאכי חסדאי:  בתוך זה נכנס מבצע "מסלול בטוח", שאתם מכירים

מלאכי חסדאי:  אבל מבצע "מסלול בטוח" הוא מבצע שהיה מוגבל בזמן על פי החלטת הממשלה

מלאכי חסדאי:  כל הרכיבים שלו נמצאים בתוכנית הממשלתית באופן מובנה

מלאכי חסדאי:  כלומר, זה שהמבצע נגמר אחרי שנה ועכשיו מומר לסגנון מבצע אחר בתוך המשטרה, ממבצע "מסלול בטוח" למבצע "מסלול ירוק", אם ירצה משרד הבט"ל להרחיב על זה, ירחיבו

מלאכי חסדאי:  זה לא אומר שכל הרכיבים שהיו במבצע "מסלול בטוח" לא נכנסים לתוכנית 549

מלאכי חסדאי:  מבצעים משולבים נכנסים, שיתופי פעולה בין מערכות האכיפה נכנסים, תיקוני חקיקה נכנסים, פעולות של רשות המיסים נכנסות

מלאכי חסדאי:  אלה ארבעת הרכיבים של תוכנית 549

מלאכי חסדאי:  כלומר, אנחנו מסתכלים לא רק על האכיפה הנקודתית, אלא בעצם הסתכלות הוליסטית ארוכת טווח, איך לייצא תשתיות לא רק לטיפול, אלא גם למניעה

מיקי לוי: מנציגי המשטרה אני אבקש אחר כך לקבל אם המבצע נמשך, באילו היקפים, "מסלול בטוח", הוא הביא תוצאות? ירידה של 16%

מיקי לוי:  אני שוחחתי גם עם יואב כמה פעמים לפני, אז אנחנו מכירים

מיקי לוי:  בבקשה

מלאכי חסדאי: אז מכיוון שחלק מהרכיבים ההם דורשים מעבר, והמנגנון הממשלתי האיטי, קצת קשה לדבר על תהליכים ארוכי טווח כשהדם נשפך ברחובות, אבל אם אנחנו רוצים לייצר תשתיות רציניות, ככה זה עובד

מלאכי חסדאי:      פה אתם יכולים לראות בעצם את המשפך הממשלתי של התנהלות

מלאכי חסדאי:  יש בקשת תקציב, קבלת תקציב, עבודה בתוך הממשלה, השלמה של התוכניות בתוך המשרדים, התקשרות עם גורמי שטח או רשויות, כלומר, לצורך העניין, המשרד מקצה תקן לרשות, הרשות צריכה לגייס אותו

מלאכי חסדאי:  כל שלב כזה, עד להגעה לעבודה בשטח

מלאכי חסדאי:      פה אתם יכולים לראות איך זה נראה בדצמבר שעבר, כלומר, ראינו, פעולות שהגיעו לשטח היו 8, פעולות שהושלמו ברמת המשרדית היו 10

מלאכי חסדאי:      פה אנחנו כבר דברים על 23 פעולות שמבוצעות בשטח בצורה מלאה, עוד 10 שמבוצעות בצורה חלקית, אני מדבר מתוך 54 פעולות

מלאכי חסדאי:      משימות שהושלמו במשרדים, אנחנו מדברים כבר על 47, זה אחוז מאוד ניכר

מלאכי חסדאי:  ובעוד רגע אנחנו נגיע לאתגרים שגורמים לזה שהתמונה שלנו לא תהיה מלאה, ניגע בהם בכמה נקודות

מלאכי חסדאי:      אני רוצה להרחיב על המודל היישובי, כי נגעתי בו בקטנה

מלאכי חסדאי:  המודל היישובי, הרעיון שלו הוא כזה: יש מנהל יישובי של הרשות לביטחון קהילתי בכל אחד מהיישובים של החברה הערבית

מלאכי חסדאי:  תפקידו, בהגדרה, לתכלל טיפול בפשיעה ואלימות ברמת היישוב, אלימות, סמים ואלכוהול

מלאכי חסדאי:  אנחנו הבנו שיש אדם כבר בתוך הרשויות, לא רצינו להנחית מישהו מלמטה, והם קיבלו, נוסף על התפקיד, לתכלל את הדבר הזה ברמה היישובית

מלאכי חסדאי:      לקחת את המשאבים שמוקצים מתוקף החלטת הממשלה, משאבים תוספתיים יחד עם משאבים מקומיים, בשיתוף פעולה של קהילה-משטרה, זה יכול להיות ארגוני חברה אזרחית שיושבים שם, זה יכול להיות השיח'ים, זה יכול להיות מכובדים, זה יכול להיות כל מי שמתעסק באלימות בחברה הערבית בתוך היישוב עצמו; לרכז תוכנית, לעשות מיפוי, להחליט אילו תופעות מטרידות את היישוב ברמה המקומית, מה המענים שיש להם לטיפול בתופעות, ולגבש תוכנית של איך מטפלים בשתיים–שלוש תופעות מרכזיות שמפריעות ליישוב ברמה המקומית, איך מטפלים בהן

מלאכי חסדאי:  זה בשיתוף פעולה עם המשטרה והעירייה

מלאכי חסדאי:      כל זה מתוך הבנה שלאזרח הפשוט יש הרבה דברים שמפריעים לו ברמה היום-יומית, ואחת הדרכים המרכזיות לבניית אמון היא לטפל לו, אם עכשיו, למשל, חנכו פארק חדש או גן ציבורי חדש, ומייד יש בו ונדליזם, או שיש מכוניות משופרות שעושות רעש, אלה דברים שאנחנו שומעים ביישובים

מלאכי חסדאי:  ברמת תחושת הביטחון האישי, היכולת לתת מענה יחסית מהיר ולפתור בצורה אמיתית את התופעות האלה, היא קיימת ברמה מקומית עוד לפני שאנחנו מדברים על אכיפה מטורפת ברמה הארצית ויחידות מיוחדות

מלאכי חסדאי:  אז זו הבנה של המודל היישובי, לתת איזו תחושת מסוגלות ושיתוף פעולה של כל הגורמים ברמה המקומית

מלאכי חסדאי:  זה מהבחינה הזאת

מלאכי חסדאי:      נראה את הסטטוס של הביצוע ביישובים

מלאכי חסדאי:  יש לנו מספר יישובים שביצעו מיפוי של תופעות ומענים, זה כמעט כולם, 83 מתוך 84

מלאכי חסדאי:  שיעור היישובים שבהם כונסה הוועדה, הוועדה הזאת, שיתוף הפעולה, מבוססים על ועדה סטטוטורית, הוועדה למיגור אלימות שקיימת ביישוב, והיא מתכנסת, ושם זה קורה

מלאכי חסדאי:  שיעור הוועדות שכונסו הוא 77%

מלאכי חסדאי:  זה מבחינת סטטוס מודל יישובי

מלאכי חסדאי:  יכול להיות שזה השתנה מאז שקיבלתי את הנתונים, אבל זה די עדכני

מלאכי חסדאי:      קצת אתגרים שיש לנו ביישום שמקשים על חלק מהפעולות לצאת לשטח

מלאכי חסדאי:  אחת, יש פה איזה פיצוח מאוד משמעותי שאנחנו שואפים לפצח בשיתוף פעולה בין משטרת ישראל לשירותים החברתיים מתוך הבנה שיהיה פה שלם שגדול מסך חלקיו

מלאכי חסדאי:  אם לתחנת משטרה אין מספיק כוח אדם, ואנחנו יודעים שיש לנו בעיה של כוח אדם במשטרה, ויש עכשיו נערים שמשתכרים בפארק, אם סיירת הורים תגיע לפארק במקום תחנת המשטרה, כולם יהיו שמחים

מלאכי חסדאי:  תיק לא ייפתח, המפגע ייפתר, והמשטרה תוכל להפנות כוחות למקום אחר

מלאכי חסדאי:  אז זה משהו שאנחנו מאוד רוצים לפצח, אנחנו עוד לא שם, בעזרת השם נהיה שם, אנחנו עובדים על זה, אנחנו בקשר עם המשטרה ואנחנו רוצים לחזק את שיתוף הפעולה בתחום הזה ולפצח את איך עושים את זה

מלאכי חסדאי:  זה שוני מהאופי הארגוני של הארגונים, אבל אנחנו מאוד שואפים שזה יקרה

מלאכי חסדאי:      אתגרי כוח אדם הם משהו שבכל אבן שתזרוק בשירות הציבורי, אתה תפגוש את הדברים האלה

מלאכי חסדאי:  תקנים ניתנים, ואנשים אין

מלאכי חסדאי:  זה נוגע לשירותים חברתיים, זה נוגע לשוטרים, זה נוגע לפקחים וחוקרים של רשות המיסים, זה נוגע לעו"סים

מלאכי חסדאי:  כל הדברים האלה הם רכיבים שנמצאים אצלנו בתוכנית, מובן שזה נכון באמת לכל דבר אחר

משה סעדה: ממה זה נובע? שכר נמוך? מה גורם לאנשים לא להגיע? הרי אנשים רוצים לעבוד

משה סעדה:  איפה הפער?      

מלאכי חסדאי: יש כל מיני דברים

מלאכי חסדאי:  פה זו כבר אמירה קצת יותר מחקרית, אני אגיד את הדברים שאני יודע בקטנה, אבל אני חושב שאנשי מקצוע צריכים להגיד למה אנשים לא מגיעים למקומות עבודה מסוימים

מלאכי חסדאי:  רק בשתי מילים, אחת, אנחנו יודעים שיש פערים

מלאכי חסדאי:  נגיד, ברשות המיסים צריך להתגייס חשבונאי

מלאכי חסדאי:  מי שסיים הנהלת חשבונות באוניברסיטה העברית יקבל במשרד פרטי כנראה כפול משהוא יקבל ברשות המיסים

מלאכי חסדאי:  כפול או פי שלושה, אם הוא מוצלח

מלאכי חסדאי:  כלומר, הפערים בדבר הזה הם מאוד משמעותיים, שלא לדבר על אתגרים אחרים בשירות הציבורי

מלאכי חסדאי:  אני יכול לחשוב על המשטרה, אני יכול לחשוב על אח שלי, שהוא כלכלן במשטרה ונקרא לשלושה ימים במירון

משה סעדה: לא, ברור שאלה תפקידים שוחקים, אבל עדיין, ממה שאני מכיר את השירות הציבורי, אנשים עומדים בתור לשירות הציבורי

מיקי לוי: לא, כבר לא

מיקי לוי:  כבר לא

מיקי לוי:  אני, בעיקר מכיוון שהייתי מעורה והייתי אחראי על רשות המיסים במשך תקופה ארוכה, והקמתי שם מחלקת מודיעין ועוד 400 תקנים למחלקת חקירות, היום רשות המיסים סובלת מכ-35% חוסר בכוח אדם

מיקי לוי:  עוד מעט לא יהיה מי שיאכוף, מי שיגבה, למרות שחלק אוטומטי

מיקי לוי:  באוזן אני אגיד לך כמה תיקים נבדים במע"מ וכמה במס הכנסה

מיקי לוי:  הייתי שם לפני כמה ימים, כי הוא הזכיר את זה, אז רואה חשבון, אחרי שבע שנים ברשות המיסים מרוויח בסביבות 12, כאשר בשוק הפרטי הוא מרוויח 24

מלאכי חסדאי: אני רק אגיד לגבי רשות המיסים, קיבלו 110 תקנים לגיוס במסגרת התוכנית, פרסמו את כולם, הצליחו לגייס 59

משה סעדה: אני חייב לציין שבפרקליטות לפחות המצב הוא שאנשים עומדים בתור כדי להתקבל, בין היתר בגלל הערך

מיקי לוי: ובפרקליטויות אחרות, מחוזיות, גם?     

משה סעדה: כן, כן, בגלל הערך

מלאכי חסדאי: המצב במשרד המשפטים קצת יותר טוב מבחינת גיוסים

מלאכי חסדאי:  אני חושב שזו אכן דוגמה יוצאת דופן

מלאכי חסדאי:  אני אגיד אולי משהו, לא יודע אם בכובע מקצועי, אבל אני חושב שכן צריכה לבוא אמירה באופן כללי, הטובים לשירות הציבורי

מלאכי חסדאי:  אולי לא תמיד כסף יש לתת, אבל זו אמירה ערכית שצריכה לצאת

מלאכי חסדאי:  את זה אני לא אומר בכובע מקצועי, אני אומר שכובע של משרת ציבור

משה סעדה: בכובע של שליחות, אנחנו ביום המילואים

מלאכי חסדאי: אבל זה משהו שהחברה צריכה להגיד, אילו אנשים היא מעריכה

מיקי לוי: יש לי שאלה אליך גם כי אנחנו עוסקים בנושא התקציב, ב-30 מיליארד השקלים

מיקי לוי:  להערכתי נוצלו כ-6 או 6 פסיק משהו, למיטב זיכרוני, וזו תוכנית חומש

מיקי לוי:  האם 30 מיליארד השקלים זהים לתוכניות הקודמות? זה אותו תקציב?     

מלאכי חסדאי: אני לא כל כך הבנתי את השאלה

מיקי לוי: את אחראי

מלאכי חסדאי: אני אחראי על 2

מלאכי חסדאי: 4

מלאכי חסדאי:  אני על התוכנית לטיפול הפשיעה והאלימות בחברה הערבית, מבחין בין התוכנית לפיתוח כלכלי-חברתי

מלאכי חסדאי:      סיימתי את הסקירה שלי

מלאכי חסדאי:  עד כאן

מיקי לוי:  תודה רבה

מיקי לוי:  נציג המל"ל, בבקשה

עמית אבירם: שמי עמית אבירם, ראש אגף פנים במל"ל

עמית אבירם:  כמה דברים

עמית אבירם:  נושא הפשיעה והאלימות בחברה הערבית

עמית אבירם:  כמובן, המל"ל עסק בזה בשנים האחרונות, ובייחוד בשנתיים האחרונות, גם בצמידות לראשי הממשלה שהיו במהלך השנתיים האחרונות, צוות השרים שכונס ובהיבטים נוספים שתכף אני אתייחס אליהם

עמית אבירם:      הנקודה הראשונה, אני מזכיר, ביום ראשון היה דיון אצל ראש הממשלה בנושא של מעורבות שב"כ במאבק בפשיעה ובאלימות בחברה הערבית

עמית אבירם:  ראש המל"ל קיבל רשימה להכין המלצות בנושא הזה בתוך שבוע, והנושא הזה כרגע נמצא במוקד עיסוקנו

עמית אבירם:      הנקודה הנוספת שאני רוצה להתייחס אליה היא נושא האמל"ח הבלתי חוקי

עמית אבירם:  בנושא האמל"ח הבלתי חוקי, החלטת הממשלה 852 ממרץ 2021, וגם לאחר מכן בהחלטה 549, הטילה על המל"ל לכנס צוות בין-משרדי שיעסוק בנושא האמל"ח הבלתי חוקי ובמאבק בתופעת האמל"ח הבלתי חוקי

משה סעדה: יש לכם מספרים? כי כל הזמן נזרקים מספרים לחלל האוויר, הערכות?     

עמית אבירם: לא, לא

עמית אבירם:  אין

עמית אבירם:  מי שיגיד לך מספר, זה לא מבוסס

עמית אבירם:  קח כל מספר שאתה רוצה, עזוב

עמית אבירם:  זה לא זה

עמית אבירם:       בנושא הזה המל"ל טיפל בצוות הבין-משרדי בשורה ארוכה של נושאים שקשורים לתופעות האמל"ח הבלתי חוקי

עמית אבירם:  אני אדבר בכלליות על הנקודות המרכזיות בעניין הזה

עמית אבירם:      אז הדבר הראשון הוא הנושא של הברחות האמל"ח בגבולות, שהם היו בעיקר גבול ירדן, מקור כניסת האמל"ח הבלתי חוקי העיקרי למדינת ישראל

עמית אבירם:  במהלך השנתיים האחרונות התבצעו שורה ארוכה של פעולות על-ידי צה"ל ומשטרת ישראל בהקשרים שקשורים לגבולות

עמית אבירם:  בואו נגיד שגם בתחום המודיעיני, גם בתחום המבצעי, גם בתחום התשתיתי ננקטו פעולות שונות ששמות אותנו היום במקום אחר לגמרי, בהיבטים של סיכול הברחות אמל"ח לעומת מה שהיה בעבר, ואני מניח שאחרי כן יוצגו על-ידי משטרת ישראל גם נתונים שקשורים לסיכולי הברחות אמל"ח בגבולות

עמית אבירם:  אז זה נושא אחד

עמית אבירם:      נושא שני הוא השת"פ הבין-ארגוני

עמית אבירם:  בנושא הזה נבנו מנגנונים לשת"פ בין-ארגוני בנושא של סיכול הברחות האמל"ח

עמית אבירם:  היום פועלים חמ"לים משותפים של משטרת ישראל וצה"ל, הן בפיקוד דרום הן בפיקוד מרכז, שכל ייעודם לעסוק בנושא של הברחות בגבולות

עמית אבירם:  גם גבול מצרים, גם גבול ירדן

עמית אבירם:  התחום השני, גם, כמובן זה נושא שירות הביטחון הכללי, לא נפרט פה יותר מדי, אבל השב"כ נכנס בצורה מאוד מאוד חזקה לנושא של סחר באמל"ח והברחות אמל"ח ומטפל בנושא הזה בצורה מעמיקה ושונה ממה שהיה בעבר

עמית אבירם:      הנושא השלישי הוא נושא ה"איירסופט"

עמית אבירם:  ה"איירסופט", כידוע, הוא נשק ששימש למשחק, אבל בצורה מאוד מאוד פשוטה אפשר להסב אותו לנשק יורה

עמית אבירם:  זה מה שנעשה במהלך השנים האחרונות, ולכן אנחנו לקחנו את נושא ה"איירסופט"

עמית אבירם:  גם הוטל צו איסור יבוא על "איירסופט" שניתן להסבה, וגם גובש חוק בנושא הזה, חוק ה"איירסופט"

עמית אבירם:  החוק הזה עבר בקריאה ראשונה בכנסת הקודמת, לא הספיק להשלים את תהליך החקיקה בכנסת הקודמת

עמית אבירם:  הוחל עליו בממשלה הזאת דין רציפות, והוא נמצא כרגע על שולחנה של ועדת הביטחון הלאומי לקריאה שנייה ושלישית

עמית אבירם:  ואנחנו ממתינים שבאמת החקיקה של החוק הזה תושלם, כי הוא חשוב מאוד, כדי לסגור את הנושא, את הפרצה הזאת שאפשרה, למעשה, בכסות חוקית כניסה של כלי נשק שהפכו לאמל"ח בלתי חוקי במדינת ישראל

עמית אבירם:       הנושא הנוסף הוא נושא הזיקוקים

עמית אבירם:  גם בנושא הזיקוקים נעשו הסדרות

עמית אבירם:  האחרונה בהן הוראת שעה לכמה חודשים שהתקבלה ערב הרמדאן האחרון להגבלת האפשרות לסחר בכוורות זיקוקים

עמית אבירם:  רק לפני שבוע התבצע מבצע, בימים האחרונים, מבצע של משטרת ישראל, שעל בסיס הוראת השעה החדשה הזאת נתפסו סוחרים של כוורות זיקוקים במזרח ירושלים

עמית אבירם:      כל הנושאים האלה ונושאים נוספים הם במסגרת הפעילות של הצוות של הטיפול בסוגיית האמל"ח הבלתי חוקי

עמית אבירם:  כמובן, הנושא הזה הוא נושא ענק, רחב

עמית אבירם:  כל הגופים שאני הזכרתי, צה"ל, שב"כ, משטרת ישראל, משרד המשפטים, הפרקליטות, כולם שותפים היום למאמץ בנושא הזה, ברור לכולם שזה אתגר

מיקי לוי: כמה דיונים נעשו למאמץ הזה? כמה מסביב לשולחן עגול? והאם אתה יודע, או משטרת ישראל יודעת, באילו אחוזים עלו אחוזי כניסת הנשק המוברחים מירדן? ושאלה שנייה, בדיון הקודם שלנו כאן דווח שההברחות מגבול ירדן, אני קורא מהסיכום, המעברים מאיו"ש ומקו התפר, מעל עשור מדברים על הקמת יחידה בגבול ירדן, היא לא הוקמה עד היום בגלל מחסור במשאבים, המצב במעברים לא השתנה ומתבצע בהם רק בידוק מדגמי ואקראי ללא הכוונה מודיעינית

מיקי לוי:  זה עלה בדיון הקודם שלי

עמית אבירם: כן, אז בוא נתייחס לחלק מהדברים, ולחלק מהדברים תתייחס כמובן המשטרה, שנציגיה יושבים פה

עמית אבירם:      לשאלתך, היו דיונים רבים של צוות האמל"ח במל"ל במהלך השנים האחרונות, עם כל הגופים והגורמים הנוגעים בדבר שהזכרתי, כולם ועוד גופים, כמו המכס ואחרים

עמית אבירם:      לגבי הנושא של הקמת יחידות חדשות, למיטב ידיעתי המשטרה הקימה יחידה חדשה בשיתוף פעולה עם צה"ל במהלך השנה הקודמת, שפועלת בגבול ירדן ומסייעת רבות ועוסקת רבות בסיכול הברחות אמל"ח בגבול ירדן, וזה כמובן נוסף על שתי היחידות שקיימות בגבול מצרים, "מגן" ו"יג"ל" בגבול לבנון, שעוסקות בנושא הזה

עמית אבירם:  מבחינת נתונים, יציגו לך מהמשטרה, יש עלייה משמעותית מאוד בהיקפי סיכול הברחות האמל"ח בגבול ירדן במהלך השנה האחרונה

אחמד טיבי: שאלה לגבי הברחות נשק

אחמד טיבי:  אנחנו תמיד שומעים שהברחות נשק שמגיעות לארץ זה מבסיסי הצבא, מהגבולות ומתעשייה פרטית

אחמד טיבי:  מה שיעור כל חלק מהחלקים האלה בהברחות נשק? יש נתונים?     

עמית אבירם: אין נתונים מדויקים, אבל ההערכות אמרו שהמקור העיקרי לכניסת נשק בלתי חוקי למדינת ישראל הוא ההברחות בגבולות, ובעיקר בגבול ירדן

עמית אבירם:  זה המקור העיקרי

עמית אבירם:  בנושא גנבת נשק מבסיסי צה"ל, בוא נשים את הנתונים המדויקים

עמית אבירם:  בשנים האחרונות יש ירידה מאוד משמעותית בהיקפי גנבת כלי נשק

עמית אבירם:  אני מפריד, אגב, בין נשק לתחמושת, שני דברים שונים לגמרי

עמית אבירם:  היקף גנבת כלי הנשק, צה"ל הצליח להוריד אותו באופן מאוד משמעותי

אחמד טיבי: למה אתה מפריד תחמושת מנשק?     

עמית אבירם: כי כלי נשק זה רובים, זה כלי ירייה, אקדחים ורובים

אחמד טיבי: אדוני יודע שיש קו אספקה של תחמושת לכל הנשקים בחברה הערבית? יש קו אספקה, יש אנשים שמספקים כדורים על בסיס כמעט יומי

עמית אבירם: תן לי להשיב בצורה מסודרת

עמית אבירם:  מספר כלי הנשק שנגנבו מצה"ל בשנה האחרונה הוא מספר קטן מאוד

עמית אבירם:  מבחינת תחמושת, אכן, יש תופעה של גנבה ופריצה לבסיסים, לבונקרים, כדי לגנוב

עמית אבירם:  צה"ל מטפל בזה, עושה פעולות רבות כדי להילחם בתופעה הזאת

עמית אבירם:  שב"כ נכנס לעניין הזה

עמית אבירם:  כשיש גנבת תחמושת משמעותית מבסיס של צה"ל, שירות הביטחון הכללי מנהל חקירה

עמית אבירם:  ראינו רק את האירוע בצאלים במהלך השבוע שעבר, הייתה גנבה של בדואים מביר הדאג', שנכנסו, פרצו, גנבו תחמושת

עמית אבירם:  בתוך 24 שעות שב"כ תפס אותם

אחמד טיבי: אם יהודים גונבים מהבסיסים ומבריחים לשותפים הערבים שלהם, גם אז השב"כ מתערב?     

עמית אבירם: כל מקרה של גנבת תחמושת בהיקפים גדולים מבסיסי צה"ל, שב"כ נכנס

משה סעדה: אני יכול להגיד על סמך הניסיון שלי מהמשטרה, ואני לא רואה הבדל בין המשטרה לצה"ל, ביקשתי מהשב"כ להתערב, אמרו לי, אם זה לא לאומני, אין לנו עניין להתערב

משה סעדה:  והם סירבו

עמית אבירם: לא, לא, הדברים השתנו בנושא הזה, וזה אחד הדברים שאני הדגשתי

עמית אבירם:  בנושא אמל"ח בלתי חוקי, שב"כ היום נמצא חזק מאוד בתמונה בכל ההיבטים

שלום בן משה: אם יורשה לי, באופן פשטני אפשר להגיד שיותר פשוט לגנוב תחמושת מאשר נשק

עמית אבירם: זה ברור

עמית אבירם:  אבל גם בעניין הזה, שוב, נעשים מאמצים

עמית אבירם:  גם אחרי הגנבה בצאלים, אני מזכיר, הרמטכ"ל וסגנו הגיעו בעצמם לעשות את התחקיר בצאלים יום אחרי האירוע הזה

עמית אבירם:  זה מקבל את תשומת הלב המרבית ומיטבית בצה"ל

עמית אבירם:  ואם אתם רוצים באמת סקירה על הנושא הזה, כדאי להזמין לפה צה"ל, שיעשה

משה סעדה: מה המספרים שמדובר בהם?     

עמית אבירם: אני לא יודע לומר לך, אני מציע שתזמינו לפה את צה"ל

עמית אבירם:      אז את זה שאלת לגבי כלי הנשק והגנבות מהצבא

עמית אבירם:  עניתי לכול, או שיש עוד דברים? זהו, עד כאן

אחמד טיבי: בקיצור, אין נתונים במדינת ישראל לגבי שיעור של כל ענף מענפי הברחות הנשק

אחמד טיבי:  אתה לא הראשון שלא נותן נתונים

עמית אבירם: לא, אני לא יודע להגיד לך כמה אנחנו לא תופסים

עמית אבירם:  כמה תוספים אנחנו יודעים בהחלט

עמית אבירם:  כמה מצליח לעבור, אז - - -     

מיקי לוי: אני מבין שאת סוגיית עירוב השב"כ, כל הנושאים האחרים, אני יכול להגיד את דעתי האישית, אם אתם רוצים, אבל היא לא נחשבת כרגע

מיקי לוי:  דעתי האישית היא שהמשטרה גדולה עשרות מונים, יש לה אמצעים טכנולוגיים, צריך לשפר, צריך להוסיף חוקים ואפשרויות לביצועים כאלה או אחרים, וצריך להשאיר את השב"כ למתכונת הרגילה שלו

מיקי לוי:  זוהי דעתי המקצועית המאוד מאוד צנועה

מיקי לוי:  ואני לא רוצה להרחיב בעניין הזה

מיקי לוי:  בסוף, ההחלטה הזאת תתפור גם את זה וגם את זה

מיקי לוי:  כי אי אפשר לאכול את העוגה ושהיא תישאר שלמה

מיקי לוי:  צריך לעשות חשיבה, בתפיסת העולם שלי, אולי יואב יחלוק עליי, אני לא יודע, או יצטרף אליי

מיקי לוי:  המשטרה גדולה עשרות מונים

מיקי לוי:  יש לה היכולות והטכנולוגיות

מיקי לוי:  צריך לשפר

מיקי לוי:  ומכיוון שהוא עסק בהקמה, הוא מומחה גדול יותר ממני בעניין, צריך לשפר נושאים כאלה או אחרים, גם בתחום החקיקה, או הוראות השעה אפילו, עד יעבור זעם

מיקי לוי:  אנחנו נחכה לחוות הדעת של המל"ל, כי ראש הממשלה הטיל את זה על המל"ל, ואנחנו נחכה בכיליון עיניים

מיקי לוי:  חבר הכנסת יואב, יש לך איזו תוספת? בבקשה

יואב סגלוביץ': אני אוסיף, אני מקווה שאני לא אחזור על דברים שכבר נאמרו קודם, אני מצטער על האיחור

יואב סגלוביץ':  תראו, בשנה הקודמת נעשה שינוי בדפוס העבודה של כל המערכות, השיא היה "מסלול בטוח", אבל זה התחיל קודם, מדוח מבקר המדינה הקודם שרוכז במל"ל

יואב סגלוביץ':       הצבא עשה פעולות מאוד גדולות, מי שהיה אחראי על זה היה סגן הרמטכ"ל באופן אישי, ואני חושב שאפשר לדעת מה המספרים של גנבות נשק מצה"ל, מתוך הבסיסים, מה ששאל חבר הכנסת טיבי

יואב סגלוביץ':  תכף אני אגע בנושא ההברחות

יואב סגלוביץ':  יש פה שלושה דברים שחבר הכנסת טיבי העלה

יואב סגלוביץ':  אחד הוא הנושא של ההברחות, השני הוא נושא של נתונים, כמה נגנבו מבסיסי צה"ל, ואיזושהי השערה, הערכה, מה קורה בייצור עצמי, לצורך העניין

יואב סגלוביץ':      ואני אומר, לגבי המספרים של בסיסי צה"ל, אני חושב שאפשר לקבל נתונים, אני זוכר מהראש, ירד בצורה דרמטית מספר הגנבות מהבסיסים, של נשק

יואב סגלוביץ':  עוד פעם, רגע נעשה כותרת משנה על התחמושת

יואב סגלוביץ':      שירות הביטחון הכללי עשה שינוי בדפוסי העבודה שלו והפעילות שלו אל מול גבול ירדן

יואב סגלוביץ':  אני לא יודע, עמית, אם הזכרת את העניין של החמ"לים המשותפים, אבל זה השפיע גם על הדרך שבה הצה"ל פעל גם בגבול, בוודאי ובוודאי בגבול ירדן

יואב סגלוביץ':  כלומר, יש שם משהו שלא היה קודם, ורק צריך להעצים אותו, כי אמורים להיכנס עוד אמצעים, אני מקווה שייכנסו בתקציב הנוכחי, והגבול יהיה בצורה יותר טובה

יואב סגלוביץ':  זה לגבי אמל"ח

יואב סגלוביץ':      לגבי חקיקה, שנאמרה פה, אני אומר לנציגי המשרד שנמצאים פה

יואב סגלוביץ':  חוק ה"אייר סופט" זה, להעביר את זה, ופה אני כן אגיד את העניין הפוליטי, הכול מוכן

יואב סגלוביץ':  שנייה-שלישית אני צועק על הדבר הזה מהיום ש - - -     

מיקי לוי: איפה זה נתקע?     

יואב סגלוביץ': 	זה לא תקוע, זה בממשלה

יואב סגלוביץ':  חברים, בואו, צריך רק להביא

יואב סגלוביץ':  זה שנייה-שלישית, זה להרים את היד

יואב סגלוביץ':  אבל הייתה התנגדות פוליטית פה

מיקי לוי: מאיזו סיבה?     

אחמד טיבי: תסביר לנו

יואב סגלוביץ': גם להעביר את זה בקריאה ראשונה הייתה התנגדות של הלובי של החבר'ה שאוהבים, שזה בסדר ולגיטימי

יואב סגלוביץ':  אבל זה עבר ראשונה

יואב סגלוביץ':  החילו דין רציפות סוף סוף, גם זה קרה רק לפני שבועיים

יואב סגלוביץ':  מה שאני פונה לנציג הקואליציה, תגרום לזה להגיע, שנייה-שלישית, מבטיח לכם שהאופוזיציה תתמוך

יואב סגלוביץ':  וצריך לעשות את זה מחר בבוקר

מיקי לוי: זה חלק מהנשק המחסל, כי הוא זמין

יואב סגלוביץ': יש שלוחות של שירות הביטחון הכללי, גם בפיגועים זה היה, זו אחת הדרך שלנו לשכנע את הוועדה, הגענו לוועדת ביטחון הפנים, עם כלי הנשק, עמדנו מול כל האתגרים וכל הטענות שעלו, שזה פוגע בהרבה מאוד זכויות אחרות

יואב סגלוביץ':  הכול מוכן

אחמד טיבי: משתמשים בזה אגרוני פשיעה?     

יואב סגלוביץ': ארגוני פשיעה, הברחות, טרור, פיגועים

יואב סגלוביץ':  הפיגוע שהיה בזמנו בבני ברק היה ב"אייר סופט", M16, מהזיכרון

יואב סגלוביץ':  יש דוח שלם של שירות הביטחון הכללי

יואב סגלוביץ':  אני קורא פה לנציגי המשרד לביטחון לאומי, אבל לנציגי הממשלה או הכנסת, תביאו את זה שנייה-שלישית, מתחייב שהאופוזיציה כולה תצביע, גם אם חלקים בקואליציה לא יסכימו

יואב סגלוביץ':  זה חשוב לטובת הביטחון, נאבקנו על הדבר הזה על מלחמת עולם, עם צווים בתחילת הדרך של שרת הכלכלה בזמנו

יואב סגלוביץ':  עברנו פה, הכול מוכן

יואב סגלוביץ':  וזה מציל חיים וצריך להביא את הדבר הזה

יואב סגלוביץ':  גם אקדחים וגם כלי נשק

אחמד טיבי: היה לך איזה חוק על חשבוניות שנתקע או משהו?     

יואב סגלוביץ': החוק של החשבוניות שנתקע זה ועדה אחרת, אבל אני אגיד משהו כללי, תראו

יואב סגלוביץ':  הנושא הזה, ואני חוזר על זה, אתמול הייתי בוועדת חוקה, ואני אומר את זה ברשותך, יושב הראש, וחשוב לי שיהיו פה נציגי מבקר המדינה, כי קראתי שמבקר המדינה, לשמחתי, עושה דוח ביקורת נוסף

יואב סגלוביץ':  ודוח ביקורת הוא טוב

יואב סגלוביץ':  זה מאוד מאוד חשוב

יואב סגלוביץ':  עוד פעם, לא בשביל אצבע לעין, אלא לראות איך אפשר לייצר תהליכי שיפור

יואב סגלוביץ':  ואני אומר פה בפעם אני לא יודע כמה, הממשלה לא הכריזה על הנושא של מאבק בפשיעה ובנשק כיעד ממשלתי של ראש הממשלה

יואב סגלוביץ':  הוא לא אמר את האמירה הזאת, אין צוות שרים לטפל בזה, ולא מינו פרויקטור במקומי

יואב סגלוביץ':  מישהו שאני אשב איתו ואני אגיד לו, תקשיב, א', ב', ג' צריך לעשות

יואב סגלוביץ':  מדוע לא פרויקטור במקומי? כי זה כל משרדי הממשלה

יואב סגלוביץ':       זה לא סיפור של משטרה ובט"ל, או בט"פ או לא משנה מה

יואב סגלוביץ':  זה משרד הפנים וזה משרד האוצר וזה שוק שחור, וזה משכנתאות והלוואות בחברה הערבית, שיהיה אפשר לאנשים נורמטיביים לקחת הלוואות ומשכנתאות, שזה נתקע עוד פעם, ולא המשיכו לטפל בזה במשרד האוצר

יואב סגלוביץ':  משרד הפנים, רשויות מקומיות

יואב סגלוביץ':  אני אומר כאן ליושב ראש הוועדה, כי לא הצלחתי בדיון מהיר שביקשתי אתמול, למרות שחתמו עליו גם נציגים של הממשלה, על נושא הבחירות לרשויות המקומיות באוקטובר

יואב סגלוביץ':  אנשים פוחדים להגיש את המועמדות שלהם מהחשש מפשיעה

משה סעדה: זה תפקיד המשטרה

יואב סגלוביץ': לא, לא, לא

יואב סגלוביץ':  תנו לי שנייה, אני לא סתם שמתי את זה שם

יואב סגלוביץ':  לא רק תפקיד המשטרה

יואב סגלוביץ':  יש תוכנית שלמה שהייתה במשרד הפנים

יואב סגלוביץ':  ועמית יודע, אני לא אפתח את זה פה

יואב סגלוביץ':  מה לעשות מול הדבר הזה, איך לאפשר פה חופש בעניין הזה

יואב סגלוביץ':  ואני אומר את זה כאן, אי אפשר להמשיך, חייבים להמשיך את תוכנית "מסלול בטוח", שיקרא לזה "מסלול 10,000", שיקרא לזה בשם אחר, "מוישה זוכמיר", אבל שימו על הדבר הזה בן אדם שזה תפקידו

מיקי לוי: חבר הכנסת סגלוביץ', אני רוצה אותך לפרוטוקול, אתה מתחייב לעשות חפיפה עם - - - נכון?     

יואב סגלוביץ': מה זה מתחייב לעשות חפיפה? אני הצעתי את עצמי יותר מפעם אחת, לא קיבלו את ההצעה

יואב סגלוביץ':  אבל אני אומר, בכל מקרה, זה לא סיפור פוליטי, אני רוצה להגיד, אנחנו נוגעים בפלח אחד, ואני מתנצל על האיחור עוד פעם, דיברנו על נשק ואמל"ח, אבל זו תמונה כוללת

יואב סגלוביץ':  זה שוק שחור, ורשויות מקומיות, וחינוך ותרבות

יואב סגלוביץ':  צריך מישהו, מישהי, משהו, איך שהוא, שייקח את הדבר הזה וישב על זה כל יום כל היום בכל מקום, וידבר גם על החברה הערבית

יואב סגלוביץ':  כי על זה לא דיברנו

יואב סגלוביץ':  אבל אף אחד לא מדבר איתם היום

יואב סגלוביץ':  כלום, נאדה

יואב סגלוביץ':  אי אפשר לדבר על החברה הערבית, צריך לדבר עם החברה הערבית

אחמד טיבי: ארגוני הפשיעה פונים לחברה הערבית, באופן שלילי

יואב סגלוביץ': עכשיו, מה שאמרתי הוא מטריד מאוד

יואב סגלוביץ':  לא יכול להיות שבסוף, היום, אני אומר לך, תמונת המצב היום, כמה שהיא קשה, אוקטובר השנה הזאת, יש אנשים מצוינים בחברה הערבית שלא יגישו מועמדות מהפחד

יואב סגלוביץ':  ואני אומר לך עוד פעם, יושבים פה נציגי המשטרה, ואני אומר, הינה, יושבים פה מולי, לא רק על ראשם

יואב סגלוביץ':  תקשיבו לי, אני אומר לך מניסיון, עמית ישב איתי כל שבוע, עם כולם

יואב סגלוביץ':  זה עסק של מדינה

משה סעדה: מי שאמור להבטיח את קיומן של הבחירות - - -     

יואב סגלוביץ': זה לא רק סיפור הבחירות, זה סיפור איך אתה פוגע במניעים הכלכליים של העבריינים

יואב סגלוביץ':  זה נכון ליהודים, זה נכון לערבים, זה נכון לדרוזים, זה נכון לצ'רקסים

יואב סגלוביץ':  אם לא עושים את זה, יש כוח, אמר מישהו אחר בחברה היהודית: כסף, כוח, כבוד, שלושת הכ"ף, הוא התכוון למשהו אחר, אני מתכוון לזה

יואב סגלוביץ':  עבריינים צריכים כסף, צריכים כוח וצריכים כבוד

יואב סגלוביץ':  הם מקבלים היום לא רק כבוד, הם מקבלים עוד מילה אחד, תוסיף פ', פחד

יואב סגלוביץ':  אסור שאנשים יפחדו

יואב סגלוביץ':  אנשים מפחדים

יואב סגלוביץ':       עכשיו, אני דווקא יושב מול אנשי המשטרה, ולמרות שזו אחריות של המשטרה, זו גם אחריות של המדינה

יואב סגלוביץ':  מישהו צריך לשבת בראש שולחן כזה

יואב סגלוביץ':  אתמול, אני בא מוועדת חוקה, ישבנו יחד בנושא הפגסוס, אבל שלשום יושבים, לא מדברים על האמצעים המיוחדים של המשטרה, עם רוגלות, את השב"כ רוצים להכניס

יואב סגלוביץ':  אני רוצה לחדש לכם

יואב סגלוביץ':  ראש אגף בשירות הביטחון הכללי, כל יום חמישי, הוא אישית, לא באמצעות הפרטה למישהו, ישב איתי על התפר שבין פלילי ללאומני

יואב סגלוביץ':  כל מי שאומר שצריכים לתפור את התפר הזה, אני מודיע לו בקול רם, בצורה אחראית, הכול תפור, הכול סגור

יואב סגלוביץ':  מה שחסר – מישהו שינהל את האירוע הזה

יואב סגלוביץ':  תודה רבה

מיקי לוי: בבקשה, חבר הכנסת טיבי

אחמד טיבי: אפרופו רשויות מקומיות ושלטון מקומי, אני מעריך, ויגאל יודע הכי טוב, 15 ראשי רשויות בחברה הערבית מאוימים בדרגות שונות של איומים

אחמד טיבי:  היה מקרה אחד או שניים שמועמדים הסירו מועמדויות בגלל איומים

אחמד טיבי:  אני מכיר מועמד אחד ששלחו לו תמונה של הבן שלו שלומד ברומניה, והוא מייד הסיר את המועמדות

אחמד טיבי:      אפרופו נשק, כבוד היושב-ראש, אני לפני שבועיים העברתי הצעת חוק בקריאה טרומית למעצר עד תום הליכים למי שמואשם בעבירות נשק

אחמד טיבי:  זה חוק שבקדנציה הקודמת גם סגלוביץ', ואני, ועוד כמה חברי כנסת הגשנו אותו, הוא לא הוצבע

אחמד טיבי:  לפני שבועיים הוא עבר פה אחד במליאה, והוא יתקדם בתוך כמה שבועות הלאה בקריאות

אחמד טיבי:      מיגור הברחות, סחר והפצת נשק, לא רק נשק, גם קו האספקה שדיברתי עליו, של כדורים

אחמד טיבי:  מישהו הסב את תשומת ליבי, לא שמתי לב ולא שמעתי אף אחד מדבר, על קו האספקה של תחמושת לכלי הנשק שנמצאים

אחמד טיבי:  הוא זרק איזה מספר, מיליון כדורים, אני לא יודע באיזה פרק זמן, אבל יש אנשים שזה המקצוע שלהם, כנראה הם עובדים במקצוע זהב

אחמד טיבי:  חופשי חופשי

יוסף עטאונה: הרי הקלות שהנשק נמצא ומסתובב, ואני רוצה להמשך הדברים של סגלוביץ' לגבי מעורבות השב"כ

יוסף עטאונה:  הרי הנשק בהברחות, השב"כ יושב על זה, גם על הגבולות, הם יודעים את זה, הם מכירים את זה, ויש להם המידע

יוסף עטאונה:  והשאלה הנשאלת, כשזה מכוון בתוך החברה הערבית, הם לא מתערבים, ואם זה מכוון לחברה היהודית, הם כן מתערבים? כי המידע נמצא בידי השב"כ, וכל אחד סביב השולחן יודע את זה טוב מאוד

יוסף עטאונה:  השאלה מה עושים עם המידע הזה

יוסף עטאונה:  כשזה מכוון לחברה הערבית, בתוך החברה הערבית, זה לגיטימי ועוצמים עיניים, וכשזה מכוון, ברגע שיש מחשבה לעשות את זה, השב"כ יכול להגיע אל מחזיק הנשק, והם יודעים על כל נשק שנמצא בחברה הערבית

יוסף עטאונה:  אבל הם לא רוצים, ואין החלטה, גם מבחינת הממשלה, לעשות משהו עם הדבר הזה

מיקי לוי: תודה רבה

מיקי לוי:  בבקשה, סמנכ"ל המשרד לביטחון לאומי

אליעזר רונן: בוקר טוב, אליעזר, המשנה למנכ"ל, אני ממלא את מקומו של המנכ"ל, שכרגע יש אזכרה לאביו, הראש הראשי לשעבר, ולכן נבצר ממנו להגיע, והוא ביקש למסור שהוא לא היה יכול להיות בוועדה

אליעזר רונן:      אני מבקש לומר כמה דברים

אליעזר רונן:  נתונים של המשטרה, כמובן, אנשי המשטרה ייתנו

אליעזר רונן:  בהמשך לסקירה שנאמרה על ידי משרד ראש הממשלה, חלק גדול מהפעולות, ותכף אני אמנה אותן, יחידות המשרד לביטחון לאומי מבצעות אותן הלכה לפועל

אליעזר רונן:  אם זה המודל היישובי והדברים הנוספים

אליעזר רונן:      דבר נוסף שאני רוצה לומר, 549, התוכניות עובדות

אליעזר רונן:  כי היו דיבורים בישיבות קודמות ש - - -     

יואב סגלוביץ': אני, אני אומר

יואב סגלוביץ':  אני אומר, עוצרים את הדימום, לא עובד כמו שצריך

יואב סגלוביץ':  אני מכיר, אני נמצא שם, זה ב-549

יואב סגלוביץ':  ואני מוכן להתווכח איתך גם מקצועית, גם עניינית וגם מספרית על הישיבות, על ההחלטות ועל התקדמות

אליעזר רונן: אני לא חושב שצריך להתווכח, יכול להיות שדברים ש - - -     

יואב סגלוביץ': לא הייתי מתווכח אם לא היית אומר שהן עובדות

יואב סגלוביץ':  אני אומר, חלק מהן עצרו

יואב סגלוביץ':  כי השר שממונה עליך היום אמר שהג'וינט הוא ארגון שמאל

יואב סגלוביץ':  ואז הם כיבו את עצמם לדעת

אליעזר רונן: אבל קודם כול, יש הרשות לביטחון קהילתי, שהם מרכזים, יש שולחן עגול, יש פה גם נציג משרד ראש הממשלה, ודרך אגב, הג'וינט ממשיכים לעבוד, הם לא הפסיקו

אליעזר רונן:  הם ממשיכים לעבוד

אליעזר רונן:  כרגע עד סוף השנה הם ממשיכים לעבוד

יואב סגלוביץ': אליעזר, מאחר שאנחנו קצת מכירים, אז אני אומר לך שעוצרים את הדימום, שבשבעה יישובים ערבים, שאחד מהם עיר מעורבת, לוד, הפעילות שלהם הואטה ברמה של 70%

יואב סגלוביץ':  תבדוק את מה שאני אומר, כי אני יודע על מה אני מדבר, כי אני מסתובב שם

אליעזר רונן: אני אבדוק

אליעזר רונן:  אמרת, אני אבדוק, אתה מכיר אותי

אליעזר רונן:  אני אבדוק את זה בצורה יסודית

מיקי לוי: אולי המשטרה יכולה לאשש את מה שאמרת

יואב סגלוביץ': תוכנית משרדית, המשטרה היא שותפה להם

אליעזר רונן: לא, אם יואב אומר, אני אבדוק את זה

אליעזר רונן:  בכל אופן, התוכניות, אני אמנה - - -     

מיקי לוי: אתה מוכן, אחרי שתבדוק להיות בקשר טלפוני עם יואב, ואז אני אקבל מיואב ישירות

אליעזר רונן: אני גם יכול לעדכן אותך, אין בעיה

אליעזר רונן:  בכל אופן, לגבי הנושא של התקנים שקיבלנו לגבי 549, המשטרה תפרט, אבל בהחלט - - - לא את הכול, קיבלו אלף מהתקנים

אליעזר רונן:  800, עוד 200 הקדימו

מיקי לוי: אני אנסה לעשות את זה בעדינות

מיקי לוי:  הקמת המשמר הלאומי, שהוא 1,700, 1800 תקנים, כמה?     

אליעזר רונן: 1,800 תקנים

מיקי לוי: 1,800 תקנים, כשבמשטרת ישראל חסרים 2,450 תקנים, או 2,600, משהו כזה, מתוכם כ-350–400 קצינים

מיקי לוי:  מכיוון שהשכר הוא אותו שכר, מאיפה תביאו את האנשים? בשביל מה? אולי נושא של טיפול בכוח, יתחילו עם משטרת ישראל קודם? אני הולך לסיבוב הבא, ויש תחנת עיירות, שנשארה בלי שוטרים

מיקי לוי:  כולם בורחים מתחנת עיירות, שיש כבה, זה לא אני ממציא, קראנו בבוקר

מיקי לוי:  אף אחד לא רוצה לבוא לשם

מיקי לוי:  אז אני לא יודע מה תוכנית בניין הכוח, אולי תאירו את עיני הוועדה

אליעזר רונן: בסדר

אליעזר רונן:  אז המשטרה יתייחסו, אבל אני יכול לומר ש - - -     

מיקי לוי: לא, אבל המשמר הלאומי זה אתה, זה לא המשטרה

אליעזר רונן: רגע, שנייה

אליעזר רונן:  מה זה אני? זה נכון, יש ועדה ברשות המנכ"ל לביטחון לאומי, שהחלה את עבודתה בשבוע שעבר, ישיבה ראשונה, ושם חברים אנשים מהגופים השונים הביטחוניים, גם מהצבא, גם מהמשטרה, גם מגורמים נוספים

עאידה תומא סלימאן: אבל היושב-ראש, אתה יודע שהמשמר הלאומי, המטרות שלו והעבודה שלו שונות לגמרי

מיקי לוי: אני אדון בו, כשהוא יוקם, אני אדון בו

מיקי לוי:  כרגע זה תיאורטי

אליעזר רונן: הם נמצאים בעבודה, הנושא נמצא בעבודה, וכשכמובן יסיימו את העבודה ויביאו את ההמלצות, יתקבלו החלטות, ואז יצטרכו כמובן להחליט מבחינת הכוח איפה הולך השוטר הראשון ואיפה הולך השוטר השני, האם קודם לתחנה או קודם למשמר הלאומי, וצריך לנהל את המשאב האנושי החשוב

אליעזר רונן:  אבל אנחנו עדיין בראשיתה של עבודת הצוות

אליעזר רונן:  ברגע שהיא תסיים

אליעזר רונן:  כרגע אנחנו יודעים על הפערים שיש בתחנות המשטרה, פערים משמעותיים, המשטרה מתמודדת

אליעזר רונן:  אני מקווה שבימים הקרובים תהיה בשורה על תוספת שכר משמעותית, כדי שבאמת נצליח לגייס את הפערים, גם של תקן מצבה קיים, וגם כמובן לכל התקנים החדשים שניתנו, גם כחולים, גם ירוקים

אליעזר רונן:  אז זה לגבי זה

אליעזר רונן:      לגבי הדברים הנוספים שאנחנו עושים במסגרת 549, א', תחנות משטרה כמו שגב שלום, שאנחנו בתהליך של הקמה, כל מה שקשור בהיבט של ערים בטוחות, שיואב נגע בזה, המודל היישובי שנגעו בו, שאנחנו למעשה בשולחן עגול מנהלים את כל הגורמים ברשות המקומית כדי לטפל באוכלוסייה, במחוללים שעושים את העבירות ביישובים עצמם; כל מה שקשור בהיבט של הקמת מערכים טכנולוגיים ברשויות המקומיות, בדגש על החברה הערבית, אנחנו בהחלט ממשיכים לממן ולהרחיב אותם באמצעות הרשות לביטחון קהילתי

אליעזר רונן:  באופן משמעותי יש לנו שתי רשויות שבהן אנחנו בתהליך של פיילוט של שילוב של טכנולוגיה עם יחידה משטרתית בעכו ובלוד, תוספת משמעותית של תקציב - - -     

עאידה תומא סלימאן: בתוך האוכלוסייה הערבית

אליעזר רונן: אמרתי בערים המעורבות

מיקי לוי: זה, הלוואי שיכלו לשים בכולן, את נושא עיר בטוחה, הלוואי

עאידה תומא סלימאן: גם אני הייתי רוצה, אבל רוצים בדיוק את התעדוף

עאידה תומא סלימאן:  כאילו, מבינים מה התעדוף

אליעזר רונן: אבל את גרה בעכו, את רואה את העבודה שאנחנו עושים שם

עאידה תומא סלימאן: אני גרה בעכו, אני יודעת

עאידה תומא סלימאן:  בעכו כבר יש מרכז ויש טכנולוגיה כבר מעל לשנתיים

עאידה תומא סלימאן:  אני ביקרתי שם, אני ראיתי מה קורה

עאידה תומא סלימאן:  אתה אומר עכשיו שכאילו עכשיו מתחילים פיילוט בשתי ערים

עאידה תומא סלימאן:  הם כבר שנתיים עובדים שם

עאידה תומא סלימאן:  אז מה חדש? מה עושים חדש? אם מדברים על האוכלוסייה הערבית, איפה נכנסים? לאיזה כפרים?     

אליעזר רונן: אנחנו עכשיו, בתקציב 2023–2024, קיבלנו תקציב חדש, ואנחנו כמובן נרחיב את הפעילות

אליעזר רונן:  אמרתי שעשינו את זה עוד בממשלה הקודמת, יואב מכיר את זה, ואנחנו הולכים להרחיב את המערכים הטכנולוגיים בצורה משמעותית, שיטור עירוני

אליעזר רונן:  שיטור עירוני, תשע יחידות בחברה הערבית, אנחנו נמצאים בשלב לקראת סיום ההקמה של תשע היחידות

אליעזר רונן:  בשבוע שעבר, או לפני שבועיים, חנכנו במג'דל כרום את היחידה החדשה, ואני מקווה שבמהלך החודשיים הקרובים נסיים את כל התשע וניכנס ליחידות חדשות שאמורות לקום ב-2023–2024

אליעזר רונן:  הצגנו לשר את החלופות, אני יכול להגיד כמה תקנים כרגע עומדים לטובת השיטור העירוני, 282 תקנים ל-2023–2024 לשיטור העירוני, ועוד 77 תקנים לשיטור המועצתי

יואב סגלוביץ': אי אפשר להוסיף יותר? מה-9 מיליארד, אי אפשר להוסיף יותר?     

מיקי לוי: רגע, עוד לא שאלתי, יואב

מיקי לוי:  הוא סמנכ"ל והוא איש בכיר במשרד שיפרט לנו את התקציב שניתן למשרד, אם הוא יודע

אליעזר רונן: אז אני אומר, כרגע מוקצים לשיטור העירוני 282 כחולים בשנה וחצי, ו-77 תקנים לשיטור מועצתי

אליעזר רונן:  הכנו את התוכנית, צריך לקבל על זה אישורים

יואב סגלוביץ': לפי התכנון של המשרד, כמה ביישובים ערביים, כמה ביישובים שאינן ערביים?     

אליעזר רונן: אין החלטה

אליעזר רונן:  יש המחסניות, הצגנו את המחסניות

יואב סגלוביץ': מה אתם הצגתם?     

אליעזר רונן: הצגנו גם וגם

מיקי לוי: ואין החלטה פרטנית כמה לאיפה

מיקי לוי:  אליעזר, אבל אתה מוכן, ברגע שזה יהיה גמור, לתת לוועדה מייל קצר, פירוט?     

אליעזר רונן: כן, בהחלט

אליעזר רונן:  אני מזכיר, חברים, עוד פעם, זה הנושא של גיוס שוטרים, איפה הולך השוטר הראשון

קריאה: כמה המלצתם לחברה הערבית?     

אליעזר רונן: יש מחסניות ששמנו מי הם הבאים בתור בחברה הערבית

עאידה תומא סלימאן: אתה זוכר ששאלנו את זה בבט"פ, ואתם לא - - -     

מיקי לוי: עאידה סלימאן, שנייה, אני מנסה לעזור

מיקי לוי:  מתי צפויה החלטה של החלוקה?     

אליעזר רונן: בשבועות הקרובים

מיקי לוי: בשבועות הקרובים

מיקי לוי:  אני שם את לתזכורת

אליעזר רונן: אנחנו צריכים להיות לקראת 26, או ב-27, לקראת סוף החודש צריכים להיות בוועדה לביטחון לאומי, להציג את האפקטיביות של השיטור העירוני, כי זה היה חסר לנו בישיבה האחרונה

אליעזר רונן:  אנחנו קודם לכן מציגים את זה בימים הקרובים

אליעזר רונן:  אבל אין חולק על כך שהפרויקט הזה הוא פרויקט מצליח

אליעזר רונן:  יש פה ראש עיריית ראש העין, והוא יכול לדבר על הפרויקט עצמו

אליעזר רונן:      דברים נוספים, לגבי הרשות להגנת עדים, יואב, אנחנו קלטנו, אני חושב שזה יוצא דופן לטובה, עשר מסגרות בשנה וחצי האחרונות מהחברה הערבית, שאלה מספרים - - -     

מיקי לוי: אבל, אליעזר, תראה מה כתוב לי כאן מהדיון הקודם, סיכום דיון

מיקי לוי:  " - - - מאז 2016 לא הגיעו המשרד לביטחון פנים והרשות להגנת עדים להסכמה בנוגע להעברת הטיפול בעדי תביעה מאוימים לאחריותה של הרשות להגנת עדים

מיקי לוי:  עקב זאת, שוטרים רבים עדיין מוסטים ממשימות ליבה ומשימות שיטור שוטפות למשימות אבטחה"

מיקי לוי:  אז תגידו לי א הגעתם לסיכום - - -     

אליעזר רונן: בטח שהגענו, אבל אני מזכיר לכולם, הרשות להגנת עדין מיועדת לאוכלוסיית עדים מסוימת, ברמה מסוימת, ברמה הכי גבוהה

אליעזר רונן:  אנחנו קלטנו במסגרת "מסלול בטוח" ופעילות נוספת, כעשר מסגרות, שזה מאוד מאוד משמעותי

עאידה תומא סלימאן: מה זאת אומרת עשר מסגרות?     

אליעזר רונן: עדים, סוכנים, אני לא אפרט כאן, אבל גורמים שמסייעים להיאבק בפשיעה המאורגנת, בפשיעה החמורה, במשפחות הפשע, מי כמוך יודע

אליעזר רונן:  ולא נפרט כאן

אליעזר רונן:  וזאת בהחלט המגמה, וככל שיהיו נוספים, אנחנו - - -     

מיקי לוי: אומנם אתה לא עוסק בתקציבי המשרד, חסר לי פה

מיקי לוי:  יופי, ברוכה הבאה, תודה רבה שבאת

מיקי לוי:  את יכולה להגיד לנו אם מצאת את השורות של תשעה מיליארד השקלים? אנחנו בעדכם, שלא תביני

מיקי לוי:  אנחנו בעדכם, הייתי חבר בוועדת כספים הרבה שנים, הייתי סגן שר האוצר, לא הצלחתי

מיקי לוי:  יש שם כמיליארד שקל, פלוס מינוס, מיליארד פסיק שלוש, אם אינני טועה

ענבל דואק: ענבל דואק, מנהלת תחום תוכניות עבודה באשכול את"ב במשרד לביטחון לאומי

ענבל דואק:  התקציב עדיין לא חלוט

ענבל דואק:  אנחנו עכשיו יושבים עם הגופים עצמם על תוכניות העבודה ל-2023–2024, גם כדי לתכנן, להבין איך אנחנו הולכים לתת מענה לכל הפשיעה הכוללת ולכל הגופים שלנו, וגם בדגש על החברה הערבית, שהיא חלק בלתי נפרד ובילד-אין בתוכניות העבודה שלנו

מיקי לוי: ענבל, אני לא רוצה לסבך אותך

מיקי לוי:  אני שואל רק דבר אחד

מיקי לוי:  בתוך זה המשטרה הייתה צריכה לקבל גם תוספת שכר, גם תוספת אמצעים

מיקי לוי:  אני שומע כבר חמישה, שישה חודשים, שישה מיליארד שקלים

מיקי לוי:  אנחנו בעד, אנחנו נצביע בעד

מיקי לוי:  כל מה שקשור בנושאים האלה, אני מבטיח לך שחבריי ואני נצביע בעד

מיקי לוי:  האם התקבלו תשעה מיליארד שקלים? זה שאין לך חלוקות משנה לסעיפי תקציב, מובן לי

מיקי לוי:  האם יש לך בפול תשעה מיליארד שקלים? תרגיעי אותי

אליעזר רונן: המשרד קיבל את התשעה מיליארד לכלל המשרד וגופיו

אליעזר רונן:  בימים אלה סמפכ"ל מונה כראש הצוות, יושב יום-יום עם את"ב, ומי כמוך מכיר, כדי לעשות את החלוקה הפרטנית, לדעת כמה הם בקיאים כבר

אליעזר רונן:  זה עוד לא חלוט

אליעזר רונן:  כמה הולך לשכר, כמה הולך ל - - -     

מיקי לוי: אבל יש בשורה תשעה מיליארד שקלים של המשרד, בתוספת התקציב

אליעזר רונן: כולל התחייבויות מהעבר, שבתוכן יש שלושה מיליארד

מיקי לוי: עכשיו, בסדר, אז נשארים לנו שישה מיליארד לדו-שנתי, נכון? זה מה שיש

מיקי לוי:  זה מה שאני מבין

מיקי לוי:  תשעה מיליארד, שלושה מיליארד התחייבויות קודמות, תקציב דו-שנתי, שלושה מיליארד השנה, שלושה מיליארד בשנה הבאה

מיקי לוי:  זה בסדר, רק תגיד לנו, אם אתה יודע

אליעזר רונן: המסגרת שקיבלנו היא תשעה מיליארד

יואב סגלוביץ': אבל, אליעזר, הרשאה להתחייב זה לא תקציב

יואב סגלוביץ':  כמה כסף אתה יכול מחר בבוקר להוציא תוכנית על כספים?     

אליעזר רונן: תשעה מיליארד

אליעזר רונן:  יש פה תקנים עם שכר

יואב סגלוביץ': אנחנו הצבענו על התקציב פה בכנסת, אז אנחנו יודעים את השורות

יואב סגלוביץ':  השורה בתקציב שהצבענו עליו היא 2

יואב סגלוביץ': 2 מיליארד להרשאות להתחייב

יואב סגלוביץ':  אומר לך מיקי ושואל, כמה מחר בבוקר, כשיושבים ועושים את התכנונים הכוללים, האם - - -     

אליעזר רונן: עכשיו יושבים על זה

אליעזר רונן:  עכשיו מדייקים - - -     

עאידה תומא סלימאן: הם יושבים ועושים את החלוקה, אבל הם צריכים לדעת כמה יש להם ביד כדי לחלק

עאידה תומא סלימאן:  על זה אנחנו מתווכחים

עאידה תומא סלימאן:  כמה יש לחלק?     

ענבל דואק: עדיין יש דיונים מול משרד האוצר, במקביל דיונים מול הגופים עצמם, לכשתתקבל דירקטיבת שר לגבי מה רוצים לעשות, כי לבנות תוכנית עבודה לגופים כמו המשרד לביטחון לאומי, זה פרויקט מאוד מאוד גדול

ענבל דואק:  עולים הרבה מאוד דפ"עות

ענבל דואק:  בהתאם למה שייקבע בדירקטיבת שר אנחנו נגיד תוכניות מסודות, כמו שאנחנו עושים בכל שנה

יואב סגלוביץ': אני גם יודע איך עובדים כל שנה, לא עושים קודם את התוכניות ואז מבקשים את הכסף?     

ענבל דואק: בהתאם למגבלות התקציב אתה בונה את התוכניות

עאידה תומא סלימאן: לא

עאידה תומא סלימאן:  לא

עאידה תומא סלימאן:  בעבודה מאורגנת נכון, את בונה תוכנית לפי הצרכים, את לוחצת לקבל תקציב, ואם את לא מקבלת את כל התקציב שתכננת את התוכניות עבורו, את - - -     

מיקי לוי: חברים, אני לא אספיק לשמוע את המשטרה, והם מרכיב מרכזי בכל הנושא של הדיון הזה

מיקי לוי:  חבר הכנסת עודה, קצר, בבקשה

איימן עודה: אנחנו, האזרחים הערבים, שבעים אחוז מהנרצחים במדינה

איימן עודה:  אז כמה החלק מהכסף שמגיע לאוכלוסייה הערבית לטיפול בפשיעה?     

אליעזר רונן: אז אמרתי, כשנגמור להשלים את התוכניות המדויקות - - -     

מיקי לוי: אני מבטיח שאנחנו נעשה דיון מעקב

איימן עודה: כשאתה נותן לי את התשובה הזאת, זה איום ונורא

איימן עודה:  אף אחד לא מקבל את זה

איימן עודה:  זה יכול להיות משנת 2005, 2006, שמישהו ייתן לי תשובה כזו

איימן עודה:  עכשיו, ב-2023, אתה אומר לי שעוד מתכננים, ואין לנו תוכנית, אני חושב שזה ממש, כל אחד מאיתנו צריך להתבייש מהתשובה הזאת

איימן עודה:  ממש כך

ענבל דואק: אין לנו בעיה לייצר את הנתונים, אני יכולה להגיד לך שתוכניות העבודה שלנו של 2021–2022 התעסקו בחברה הערבית

ענבל דואק:  1,100 תקנים נוספו למשטרה כדי להתמודד גם בחיזוק התחנות עצמן, גם בבניית מערכים נוספים כדי להתמודד עם פשיעה חמורה, וגם כדי לעשות את כל תהליכי המניעה שיש לנו סביב אמל"ח - - -     

עאידה תומא סלימאן: את יודעת כמה משכו שוטרים מהתחנות בכפרים הערביים שהתרוקנו בחצי השנה האחרונה והועברו למקומות אחרים?     

ענבל דואק: הם לא עברו למקומות אחרים

ענבל דואק:  סוגיית האיוש קשה, כואבת, מוכרת, מטופלת

מיקי לוי: אנחנו לא באים אלייך בעניין הזה

מיקי לוי:  תרשמי את מה שאני אומר, בבקשה

מיקי לוי:  תשעה מיליארד זו פיקציה

מיקי לוי:  אני אומר לך את זה חד-משמעית

מיקי לוי:  1

מיקי לוי: 92 מיליארד זו תוספת ל-2023, 1

מיקי לוי: 148 מיליארד זו תוספת ל-2024

מיקי לוי:  יש עלייה של עשרה אחוזים אינפלציוני, זה פחות או יותר שיעור האינפלציה, זאת אומרת אפס עלייה בתקציב המשטרה, או בתקציב המשרד

מיקי לוי:  יש לך עוד 3

מיקי לוי: 1 מיליארד הרשאה להתחייב

מיקי לוי:  לא נשאר כלום

מיקי לוי:  תבדקו את המספרים, אני לא יורד מזה, אני רוצה תשובות

מיקי לוי:  אני מאוד מקווה שאני טועה

מיקי לוי:  מאוד מקווה שאני טועה ויש כסף למשטרה

מיקי לוי:  אני מאוד מקווה

מיקי לוי:  אני אומר את זה מתוך כאב

מיקי לוי:  אבל המספרים שאמרתי לך הם מתוך שורות התקציב

ענבל דואק: השבוע, אחרי ישיבות נוספות עם האוצר, נוציא לכם מסמך מסודר

אליעזר רונן: נביא גם את התוכניות, אין בעיה, נביא את התוכניות בצורה מפורטת

מיקי לוי: אני אשמח בעניין הזה

מיקי לוי:  זיאד, אני מבקש להגיד כמה מילים על דברים ונושאים שעלו פה

מיקי לוי:  תודה רבה לך

זיאד זיאד: אני רק אבקש בתחילת הדברים לגלות התחשבות ולא לצלם, אני נציג השב"כ

זיאד זיאד:  בהמשך למה שעמית אבירם סקר קודם לכן, אני אגיד שאנחנו משולבים מאוד בכל מה שקשור לגבולות, לאמל"ח

זיאד זיאד:  אנחנו עובדים ממש כתף אל כתף עם המשטרה

זיאד זיאד:  סדר גודל של מעל שנה שאנחנו שמים את זה כמעט בראש הצי"ח שלנו, שני לטרור

זיאד זיאד:  אגב, ללא הבחנה בין מגזרים כאלה ואחרים

זיאד זיאד:  ואני חושב שההישגים בשנה האחרונה מדברים בעד עצמם בכל מה שקשור בפענוח של גנבות, הן מבסיסים, שאני חושב שצריך להגיד, זה המקור העיקרי כרגע לתחמושת, לא לפריטי אמל"ח, אלא לתחמושת

זיאד זיאד:  ואנחנו מתחילים לגבש תמונת מודיעין טובה ומטרידה כאחת לגבי מה שקורה בגבולות

זיאד זיאד:  נבנו חמ"לים משותפים, הן בדרום, הן במרכז, הן בצפון, אנחנו עובדים בהם כמעט כל יום

זיאד זיאד:  והיינו שותפים מלאים לכל מה שדיבר עליו חבר הכנסת סגלוביץ', אותו מנוע הפעלה בטיפולים שלנו

זיאד זיאד:      ואני חייב לומר כאן עוד אמירה שהיא לא בתחום העיסוק שלנו, אבל אני חושב שהיא בתחום האחריות של כל מי שיושב כאן, שאנחנו, כל מה שדיברנו עליו עד עכשיו, עוסקים במופעי הקצה ולא בסיבות השורש

זיאד זיאד:  בסיבות השורש זה לקבל החלטה של מדינה שרוצה לטפל בזה כאתגר לאומי

זיאד זיאד:  וזה בכל הרבדים, ואם יש עוד שאלות, אני אשמח להשיב

משה סעדה: מה זה אומר לקבל החלטה?     

זיאד זיאד: זה אומר לכנס גוף שיש לו כל היכולות והוא מקבל על עצמו כמשימה, מקבל את המודל של שולחן עגול, אבל רק ברמה הלאומית, למול היישובים הערביים והיהודיים כאחד, שמטפל גם בהסדרת ההתיישבות וגם בחינוך וגם ברווחה, וגם בפלילים ובפשיעה וגם בטרור

זיאד זיאד:  זה אומר לקבל החלטה

מיקי לוי: זה מה שעשה חבר הכנסת סגלוביץ', להעלות עוד ארבע רמות למעלה, ברמה הלאומית, אם רוצים לטפל בזה, זה מה שהבחור הזה אמר

מיקי לוי:  אני נורא מודה לך על מה שאמרת

מיקי לוי:  בבקשה, משטרת ישראל

יגאל עזרא: ברשותך, היושב-ראש, אנחנו נחלק את המענה שלנו לשלושה: ניצב משנה זיו יתייחס לכל הנושא של החקירות וההיבט של שינוי חקיקה; ניצב משנה שרביט ידבר על כל מה שקשור לפעילות האופרטיבית, המבצעית; ואני אתייחס יותר לממדים הרכים בסוף

יגאל עזרא:  תודה

יגאל עזרא:  בבקשה, זיו

זיו שגיב: בוקר טוב

זיו שגיב:  נשאלנו לגבי נושא כוח האדם במשטרה, אז הנתונים שקיבלתי עכשיו הם כאלה

זיו שגיב:  בסך הכול מבחינת מקצועות שחסרים, אני מדבר על שוטרים, נג"דים, אחר כך אני אתייחס לקצינים, חסרים 2,044 שוטרים, שוטרי קבע בלבד, אני לא מתייחס לשירות סדיר

משה סעדה: חוסר ביחס לתקן שקיים במשטרה?     

זיו שגיב: כן

זיו שגיב:  תכף אני אסביר

זיו שגיב:  2,044 שוטרי קבע בחלוקה לתפקידים הבאים: 234 שוטרי יס"מ, 809 שוטרי סיור, 310 שוטרי חקירות, 176 בלשים, 186 שוטרי תנועה ועוד 329 לוחמי מג"ב

זיו שגיב:      מבחינת שוטרים וקצינים במחוזות, הפער הוא של 2,841 שוטרי קבע, ועוד 680 שוטרי חובה

זיו שגיב:  באגפים של משטרת ישראל, הפער הוא 701 אנשי קבע, ו-131 שוטרי חובה

זיו שגיב:  4,353 שוטרים וקצינים בסך הכול חסרים במחוזות

זיו שגיב:  המצבה היא סביב שלושים ומשהו אלף

זיו שגיב:  3,521 קבע וחובה במג"ב ובמחוזות

זיו שגיב:  תוסיף את שוטרי המטה, אגפים, זה עוד 830

זיו שגיב:  זה לגבי כוח האדם

מיקי לוי: עכשיו תבינו למה אני אומר שאין היתכנות למשמר הלאומי

מיקי לוי:  מאיפה יביאו אנשים? קודם כול תמלאו את השורות, קודם כול תלכו למשתחררים מצה"ל

מיקי לוי:  אני לא בא אליכם בטענות

מיקי לוי:  ואלה תקנים שקיימים

מיקי לוי:  אני, כשהייתי בצד השני של המתרס, התמודדו על כל משרה שלושה אנשים

מיקי לוי:  משהו קרה פה

מיקי לוי:  ואין לי ספק שחלק מזה זה שכר, אין ויכוח

מיקי לוי:  שוטר לא יכול להתקיים מ-7,200 כשהוא מתחיל לעבוד

מיקי לוי:  לא יכול

מיקי לוי:  עם גני ילדים, ואם הוא נשוי, בכלל

מיקי לוי:  אלה פערים אדירים

מיקי לוי:  אין מי שייתן ביטחון בכל המגזרים, לא רק במגזר הערבי

מיקי לוי:      אני פותח היום את העיתונות האלקטרונית, ורואה שאין שוטרים במשטרת עיירות, בתחנת עיירות, שכולם בורחים, לא רוצים להיות שם

מיקי לוי:  כי גם השכר לא טוב, גם עובדים קשה מסביב לשעון

מיקי לוי:  אני כבר לא מדבר על זה שאין מצב במשטרה או בצבא שבאים לשמונה וחצי שעות והולכים

מיקי לוי:  זה יכול להגיע ל-17, 18 שעות

מיקי לוי:  שבתות, חגים

מיקי לוי:      אלה מספרים אדירים, פשוט מספרים אדירים, מפחידים

מיקי לוי:  מאוד יכול להיות שאני אבקש גם ממבקר המדינה לעשות איזו בדיקה מהירה, מה האפשרויות שעומדות לפנינו

מיקי לוי:  מדובר על ביטחון הפנים של אזרחי מדינת ישראל

מיקי לוי:  זה מקום לדאגה, זה איום רציני

מיקי לוי:  יואב, אתה ידעת את המספרים האלה?     

יואב סגלוביץ': תהליך יותר עמוק, שווה להיכנס אליו לעומק, גם לפי המגזרים, כחלק מהשינויים שקרו בתוך הארגון

מיקי לוי: ביקשתי ממבקר המדינה, אני אעשה דיון מיוחד, הוועדה לביקורת המדינה תעסוק בכוח האדם במשטרת ישראל

ענבל דואק:  אני יכולה לעדכן, ברשותך

ענבל דואק:  אני כרגע עם דוח רק על התחנות של המגזר הערבי

ענבל דואק:  אנחנו כל הזמן בודקים את עצמנו גם אל מול תקנים שהיו, אבל גם אל מול תקנים חדשים, כי כשהוספנו תקנים, לצורך העניין, לא הצלחנו להדביק את הגיוסים, אבל אנחנו כן עומדים כרגע על 84% איוש, רק בחברה הערבית, בתחנות

ענבל דואק:  גם תחנות עיירות, לדוגמה, אתם מדברים על שוטרים שבורחים, אנחנו אומנם ב-75% איוש, אבל נוספו שוטרים אל מה שהיו התקנים הקודמים

ענבל דואק:      אני אגיד שגם המשטרה מעידה שכשלפעמים מוסטים אנשים מתחנה אחת לתחנה אחרת, או יש איזשהו רה-ארגון של הכוח, הוא יעיל

ענבל דואק:  זאת אומרת, לפעמים אתה יכול לעשות עם אותו מספר של אנשים, כשאתה משנה קצת את המיקומים או שם אותם בוורסיה אחרת, אתה יכול להפיק יותר משילות ויותר שירות לתושבים עצמם

ענבל דואק:      כרגע אנחנו ב-84% איוש

ענבל דואק:  אמרתי, ואני חוזרת שוב, אתגר הגיוס ואתגר השימור הם האתגרים המרכזיים של משטרת ישראל ב-2023–2024

ענבל דואק:  אני אגיד שזה מלווה אותנו כבר בערך שנה אחורה

מיקי לוי: אני אגיד עוד משהו, אם מדינת ישראל לא תשכיל להעלות את השכר של השוטר המתחיל, אתם יכולים להגיד לי כאן ולדווח כמה שאתם רוצים, את ה-4,300 החסרים לא נצליח להשאיר

ענבל דואק: זה חלק מהפתרונות וחלק מהתקציב

יגאל עזרא: אדוני היושב-ראש, סליחה, זו הבעיה המרכזית

יגאל עזרא:  מכונת הגיוס של משטרת ישראל היא מכונה משומנת שיודעת את העבודה באופן מצוין

יגאל עזרא:  אם השכר לשוטרים לא יעלה, גם המכונה המשומנת הזאת תתפרק

זיו שגיב:  אני אמשיך, אני אפרט את הפעילות של אגף החקירות והמודיעין בשנתיים האחרונות, בהתאם לדוח שהועבר למבקר המדינה

זיו שגיב:  אז בהיבטים של אכיפה כלכלית, החל בשנת 2021 הוקמו מפלגים כלכליים בלהב 433, שממוקדים בפעילות לגבי המגזר הערבי

זיו שגיב:  שני המפלגים הכלכליים, בחוף ובצפון, הוקמו בשנת 2021, וב-2022 הוקמו עוד שני מפלגים, בדרום ובמרכז

זיו שגיב:  סך התפיסות הכלכליות של ארבעת המפלגים עומדות על 266 מיליון

זיו שגיב:  אני מדבר בסכומים עגולים, אני לא אפרט מעבר לזה

זיו שגיב:  בשנתיים האחרונות, 266 מיליון שקלים

זיו שגיב:      במהלך 2022 טופלו בלהב יותר מ-30 פרשיות שמתמקדות בפשיעה האלימה בחברה הערבית, זה כלפי ארגוני פשיעה

זיו שגיב:  סך התפיסות בלהב עומדות על 327 מיליון שקלים בשנת 2022, ועוד 342 מיליון שקלים בשנת 2023 עד חודש אפריל

זיו שגיב:      "מסלול בטוח", שנשאלנו לגביו קודם לכן, עוסק בעיקר בתיאום הפעילות המשולבת

מיקי לוי: מה שאמרת לי, זה כסף מזומן או כולל רכוש?     

זיו שגיב: כסף מזומן ורכוש

זיו שגיב:  רכוש, נדל"ן, נכסים, כלי רכב, חשבונות בנק, כל מה שאפשר לתפוס

מיקי לוי: כשהייתי בתפקידי כסגן שר האוצר, לא יודע מה קרה עם זה, אמרתי, למכור

מיקי לוי:  כי נכנסתי למחסנים של המדינה, מרצדס שהייתה שווה עשר שנים לפני, אני לא יודע כמה, 800,000 שקל, הייתה שווה 100,000 שקל

מיקי לוי:  למה

מיקי לוי:  כי היא פשוט הלכה לאיבוד

מיקי לוי:  ואז אמרתי, למה לא מוכרים? אמרו, רגע, אם נפסיד במשפט? אם נפסיד במשפט, נשלם פיצוי

מיקי לוי:  אבל אתה בא, מוצא ציורים ששווים אלפי שקלים, אני לא בא אליך בטענות

מיקי לוי:  השאלה היא אם זה ממשיך הלאה, כי אמרתי, למכור, למכור, למכור

זיו שגיב: אתה צודק שהשאיפה היא למכור, כדי לשמור על הערך

זיו שגיב:  לכן כלי רכב שאפשר, שם ירידת הערך היא משמעותית, אנחנו, בעזרת האפוטרופוס הכללי, עושים פעולות למכור

מיקי לוי: הטענות לאפוטרופוס הכללי, לא אליכם

זיו שגיב: אנחנו פועלים יחד עם האפוטרופוס הכללי לממש רכוש שהושג בהלבנת הון בעיקר

זיו שגיב:  אנחנו מבחינים בין תפיסות פסד"פיות להלבנות הון

זיו שגיב:  בכל מה שקשור להלבנת הון, האפוטרופוס הכללי מסייע לנו לממש את הרכוש כבר בשלבים הראשונים, כמה שאפשר, של החקירה

עאידה תומא סלימאן: מה עושים עם הכסף?     

זיו שגיב: הכסף מופקד בקופת אוצר המדינה עד סיום ההליכים המשפטיים, ואז, בהתאם להחלטת בית המשפט, אם הוטל קנס, אפשר לנכות אותו מהכספים שנתפסו

זיו שגיב:  או כל החלטה אחרת על חילוט, כמובן

מיקי לוי: זה לא הולך למשטרה, אל תדאגי

מיקי לוי:  זה הולך לקרן החילוט

מיקי לוי:  האגדה של דוחות תנועה שהולכים למשטרה, גם זו אגדה

עאידה תומא סלימאן: לא, אם זה היה עוזר למגר את הפשיעה, שייקחו אותו, רק שיעשו משהו, אין לי בעיה

זיו שגיב: אז אדוני הזכיר את קרן החילוט, אז הקרן גירעונית, כמובן

זיו שגיב:  לא כל התקנים שקרן החילוט מאפשרת למשטרה לגייס, בעיקר שוטרים ליחידות האכיפה הכלכלית, לא כולם מופשרים

זיו שגיב:  ולכן, חלק מהתקנים - - -     

מיקי לוי: אתם עומדים היום על 75%-80% לפני שהיא הייתה גירעונית

מיקי לוי:  אז עמדתי על זה שתקבלו 80% לפחות

זיו שגיב: אין לי נתונים מדויקים, אני יודע שחלק מהתקנים לא מאוישים, מפני שהם לא מופשרים

יגאל עזרא: הייתה כבר סגירה, או לקראת סגירה, בין האוצר לבין בט"פ לגבי ההפשרה, עם מודל שהיו עליו ויכוחים, אבל הוא נסגר כבר

יגאל עזרא:  זה גם היה פה בכנסת איזו פעם, אליעזר, שווה שם לשים עין על זה

יגאל עזרא:  אני בזמנו התעסקי בזה באופן אישי, וזה טופל

יגאל עזרא:  ויש מודל, זה גם עלה בישיבת ממשלה

מיקי לוי: אם זה לא טופל, תגידו, ונטפל בזה מול המשרד

מיקי לוי:  חבר הכנסת סגלוביץ', שמתמצא בעניין הזה, גם אני יכול לטפל בזה, בהיותי באוצר עסקתי בזה, אבל תגידו, כדי שנעשה עם זה משהו

מיקי לוי:  בבקשה, להמשיך

זיו שגיב: אני אתייחס לפעילות "מזלול בטוח", בדגש על נש"פים, נותני שירותי מטבע, במגזר הערבי בעיקר

זיו שגיב:  בסך הכול עשינו פעילות כלפי 58 נש"פים, בשיתוף פעולה עם רשות המיסים, חשוב לציין את זה, ועכשיו אנחנו נכנסים גם לשיתוף פעולה עם רשות שוק ההון

זיו שגיב:  הפעילות, אותם 58 חיפושים, התמקדו בערים הערביות והמעורבות, 21 ערים, ובשמונה ערים יהודיות, שאותם נש"פים מוכרים לנו ככאלה שמשפיעים על הפשיעה במגזר הערבי

זיו שגיב:       אנחנו טיפלנו בתיקים שקשורים לעבירות על חוק הפיקוח על שירותים פיננסיים, עבירות של הלבנת הון, השמטת הכנסות ועבירות על חוק הצמצום במזומן

זיו שגיב:  חקרנו מאות של לקוחות, הוטלו עיצומים בהיקפים של מיליוני שקלים

זיו שגיב:  נסגרו שבעה נש"פים, ונגד 13 נש"פים נעשתה פעילות בציר הפלילי, שכללה תפיסה של יותר ממאה מיליון שקלים לחילוט

זיו שגיב:  שמונה מהתיקים כבר הועברו לפרקליטות לצורך הגשת כתבי אישום

זיו שגיב:  אנחנו נערכים בזמן הקרוב מאוד לגל נוסף כלפי מספר נש"פים במגזר הערבי

זיו שגיב:      אני אתייחס להברחות של אמל"ח בגבולות בצורה מצומצמת, בהיבטים של מכס ודואר

זיו שגיב:  אני אשאיר את יתר הנושאים לנצ"מ שרביט

זיו שגיב:  אני אתייחס למכס ולדואר

זיו שגיב:  אנחנו מזהים הברחות לארץ של יותר מ-2,600 פריטים שנתפסו, חלקי אמל"ח, זיקוקים, אבוקות, אמצעים פירוטכניים, ובשיתוף פעולה עם המכס והדואר אנחנו תופסים אותם

זיו שגיב:      יחידת אתגר, שעוסקת היום נוסף על עבירות הרכב, גניבות רכב, גם באמל"ח במגזר הערבי שזולג משטחי איו"ש לשטחי ישראל, עשתה בשנתיים האחרונות פעילות רבה, 189 עצורים, עם 173 כתבי אישום

זיו שגיב:      לגבי אותם כלי נשק, דמויי כלי ירייה, מה שהתייחסו פה קודם לכן, ה"אייר סופט", אנחנו פיתחנו בשנתיים האחרונות איזושהי פרוצדורה להגיש כתבי אישום על סמך תצלומים וסרטונים שמתפרסמים ברשתות החברתיות, בטלפונים שאנחנו תופסים ובמחשבים, גם בלי לתפוס את הנשק

זיו שגיב:  אז לצערי, אומנם הנשק לא בידינו, אבל אנחנו כן מצליחים להעמיד לדין עבריינים שמתעדים את עצמם, וזה נעשה אופנתי, כשהם מחזיקים כלי נשק

משה סעדה: הוא יגיד לך, אבל זה צעצוע

זיו שגיב: לכן פיתחנו פרוצדורה מסוימת בשיתוף הפרקליטות, שיש לנו מומחה שיודע להעיד שלא מדובר ב"אייר סופט"

זיו שגיב:  לגבי גניבות כלי נשק ותחמושת מצה"ל, אז אנחנו יודעים שצה"ל הוא המקור העיקרי לתחמושת מסוג 5

זיו שגיב: 56

זיו שגיב:  יש לנו יחידה שנקראת יחידת פסגה, שמסייעת לתכלל את הפעילות מול צה"ל, ואנחנו אכן מזהים ירידה מאוד משמעותית בגנבת כלי נשק בצה"ל בשנת 2022 לעומת 2023

זיו שגיב:  לדוגמה, גנבה מבתי החיילים ב-2022 היו שמונה מקרים, ב-2023, לפחות עד הוצאת הדוח זה ירד לארבעה

זיו שגיב:  גנבות של כלי נשק מבסיסים ירדו מ-19 לארבעה

זיו שגיב:  לגבי תחמושת, אפשר להגיד שב-2022, תחמושת 5

זיו שגיב: 56, ירדה מ-116,000 ל-6,000 פריטי אמל"ח, 5

זיו שגיב: 56 בלבד

זיו שגיב:  אני לא אפרט מעבר לזה

זיו שגיב:      לגבי טיפול בעדים מאוימים

זיו שגיב:  הנושא של טיפול בעדים מאוימים מרוכז היום ברשות להגנת עדים

זיו שגיב:  אני מתייחס גם לעדי מדינה, גם לסוכנים וגם לעדים מאוימים בכלל

זיו שגיב:  הרשות להגנת עדים מקבלת מהמשטרה, במסגרת קשרי עבודה, את אותם עדים, ומלווים אותם

זיו שגיב:  אבל עדיין, משטרת ישראל לוקחת על עצמה בהיקפים גדולים מאוד החזקה של כאלה עדים

זיו שגיב:  זה בא לידי ביטוי בהיקפים של כוח אדם, ותכף אני אפרט, ואת עלויות האבטחה, אם זה שכירות של דירות מסתור, ואם זה דמי מחיה

זיו שגיב:      קצת נתונים לגבי הפעילות של משטרה ישראל, לא של הרשות להגנת עדים

זיו שגיב:  להב, לדוגמה, ואני אתייחס רק ללהב, מסיטה משמרות של שוטרים רבים ממערך הבילוש לצורך אבטחת עדים מאוימים

זיו שגיב:  כתוצאה מאותה הסטת קשב, נפגעות משמרות

זיו שגיב:  בסך הכול ב-2021 להב הקצתה 6,700 משמרות של שוטרים לטובת אבטחת עדים מאוימים, ובמהלך 2022 כ-1,500 משמרות לטובת אבטחת עדים מאוימים

מיקי לוי: זה בא על חשבון חקירות?     

זיו שגיב: זה בא על חשבון פעילות של בלשים שעובדים בחוץ

שמואל אביטל: אני חייב להגיד מילה על העניין הזה, זה גם סוג של גלגל

שמואל אביטל:  גם בן אדם שרוצה, חושב בעצמו להיות עד מדינה או לא להיות עד מדינה, אם הרשות לוקחת אותו, הוא אומר, יש לי מטרייה מאוד מאוד חזקה, אבל אם אני במשטרה, שעושה עבודה, שומרת עליו, עם היכולות שלנו, אתה מכיר אותן, אז הוא בראש שלו, כן רוצה, לא רוצה, מכניס את זה לשיקולים שלו

זיו שגיב: אנחנו בשנה האחרונה ניסינו לקדם איזו עבודת מטה שתאפשר למשטרה להתקשר עם חברה אבטחה חיצונית, שתעשה איזשהו פיילוט עם יחידת להב, במטרה להעביר אליהם, לאותה חברת אבטחה, חברת שמירה, את האבטחה של העדים, אבל הפיילוט הזה הוקפא בגלל היעדר הסכמות על שכר של מאבטחים, וזה ירד מסדר היום

זיו שגיב:      קצת נתונים על מעצרים

זיו שגיב:  מתחילת השנה, אנחנו מדברים על 22,000 עצורים בסך הכול, אבל כשאני מתמקד בעבירות ביטחון ועבירות נגד גוף, בסך הכול 7,400 עצורים

זיו שגיב:  אני לא אתייחס לכתבי אישום

משה סעדה: כי זה מה שחשוב, כי אם הוא נעצר ושוחרר, מה הועלנו?     

זיו שגיב: אז מתוך 22,000 עצורים בסך הכול, נעצרו עד תום הליכים והחלטה אחרת 7,400

זיו שגיב:  זה בערך שליש מכלל העצורים, נעצרים עד תום הליכים

מיקי לוי: תוסיף 25% כתבי אישום ללא מעצר עד תום ההליכים, אלה מספרים יפים

זיו שגיב: אלה בהחלט מספרים יפים, כאשר מתוך 22,000 המעצרים, 14,000 הם מהמגזר הערבי

זיו שגיב:  מבחינת עבירות ביטחון, אנחנו מדברים על 4,400 עצורים, וכמעט 1,700 כתבי אישום עם בקשות מעצר עד תום ההליכים

זיו שגיב:  כמובן, יש כתבי אישום שלא מוגשים עם בקשות מעצר תום הליכים

זיו שגיב:  זה מבחינת מעצרים

משה סעדה: כמה תיקים לא מפוענחים, ברמת תיקי רצח של השנים האחרונות?     

זיו שגיב: אני תכף אתייחס גם לזה

זיו שגיב:  מבחינת פעילות של יחידת אתגר במגזר הערבי בשנת 2022, אנחנו מדברים על יחידה שעיקר הפעילות שלה, מאה אחוז מהפעילות שלה, היא במגזר הערבי, אם זה לגבי תופעות גניבות כלי רכב, ואם זה סחר בהברחת אמל"ח מאיו"ש לישראל

זיו שגיב:  176 עצורים, 122 כתבי אישום, 144 עצורים עד תום הליכים

זיו שגיב:  ב-2023, מתחילת השנה, 55 עצורים, 34 כתבי אישום, עם 32 עצורים עד תום הליכים, עם שיתוף פעולה עם שב"כ, עם חמ"ל אמל"ח שהוזכר קודם לכן, עם צה"ל והמכס

זיו שגיב:      נשאלתי לגבי תיקי הרצח, אז אנחנו עומדים מתחילת השנה על 124 קורבנות בסך הכול, עם 28 כתבי אישום, זה 22% כתבי אישום

זיו שגיב:  במגזר היהודי אנחנו מדברים על 13 כתבי אישום מתוך ה-28, ועוד 12 כתבי אישום במגזר הערבי

משה סעדה: מתוך הרציחות, כמה כתבי אישום?     

זיו שגיב: מתוך 124 קורבנות הרצח במגזר הערבי, אנחנו מדברים על 96, עם 12 כתבי אישום

זיו שגיב:  124 קורבנות, אני לא סופר אירועים, אני סופר קורבנות, 124

משה סעדה: רק 12 כתבי אישום?     

זיו שגיב: 28 כתבי אישום בסך הכול, מתוכם 13 במגזר היהודי, ו-12 במגזר הערבי

משה סעדה: כמה מקרי רצח יש במגזר הערבי, וכמה פענוחים? כי במגזר היהודי אין בעיה של פענוח

זיו שגיב: אז מתוך 96 קורבנות רצח במגזר הערבי מתחילת השנה, יש 12 כתבי אישום שהוגשו

משה סעדה: זה אומר שאת רוב המקרים המשטרה לא פענחה

מיקי לוי: 11%, בקיצור

משה סעדה: זה אומר ש-90% לא פוענחו

משה סעדה:  זה אומר שאין הרתעה, בסופו של דבר, כי אם יודעים שאי אפשר לפענח, אז אדם אומר לעצמו, אני יכול לרצוח, ומחר בבוקר להמשיך בשגרת חייו

משה סעדה:  אני אומר, במובן הכי פשוט, אין דין ואין דיין במגזר הערבי היום

זיו שגיב: עוד משפט לגבי פענוח, חשוב להגיד שכשאנחנו מדברים על פענוח, אנחנו מדברים על פענוח שהוגש כתב אישום

משה סעדה: אבל מודיעינית זה לא יוצר הרתעה לתושבים

משה סעדה:  אני יודע שחלק מהתיקים אתם מודעים ואתם יודעים, אתם גם יודעים למה עד לא בא לדבר

משה סעדה:  אבל אז אין ראיות, כי אנשים פוחדים לדבר, הם פוחדים לדבר כי הם לא בטוחים שיהיה מי שיגן עליהם

מיקי לוי: תיק רצח במגזר הרבה יותר קשה לפענוח

מיקי לוי:  אני לא מתנחם בזה, אני רוצה מאה אחוז פענוח, אני לא יכול

משה סעדה: ב-90% אי-פענוח זה אומר שתיקי רצח במגזר הערבי היום לא מפוענחים

יגאל עזרא: כן, אבל חשוב לציין שהתיקים האלה נמצאים על שולחן העבודה ולוקח זמן לפענח, לפעמים כמה חודשים, ואפילו כמה שנים

יגאל עזרא:  כשאנחנו מסתכלים על נתוני פענוח רצח, בדרך כלל מסתכלים על נתונים שנתיים

עאידה תומא סלימאן: כן, אבל ידוע כבר כמה שנים שפענוח מקרי רצח באוכלוסייה הערבית נמוך מהממוצע בכללי, גם ברצח נשים וגם ברצח כללי

מיקי לוי: אם יש לך נתוני 2021, נוכל להשוות

עאידה תומא סלימאן: אבל אי אפשר לזרוק את הכול על זה שאנשים לא משתפים פעולה

עאידה תומא סלימאן:  אני אומרת, יש כמה וכמה סיבות, חלק גדול מהן גם קשורות לעבודת המשטרה ולאיך המשטרה מתפקדת, כולל המחסור בחוקרים, כולל בהרבה דברים אחרים

מיקי לוי: אני אגיד לך משהו מניסיוני, תיק רצח כמעט לא יורד מן המדף

מיקי לוי:  יש שני תיקי רצח כשאני פרשתי, זה עמד לי כאן

מיקי לוי:  אחד זה בקרקנוט, והשנייה זה נועה אייל

מיקי לוי:  שנשאר על המדף, הצוואה, לפחות כשאני עזבתי, תעבירו את זה אחד מהשני

עאידה תומא סלימאן: המדפים מאוד מלאים

עאידה תומא סלימאן:  לצערי הרב, אנחנו מדברים רק על 96, מתוכם 12, כלומר 84 תיקים עכשיו על המדפים

עאידה תומא סלימאן:  תעשו חשבון משנים קודמות, אנחנו מדברים על מאות על גבי מאות של מקרי רצח לא מפוענחים, ומה שיותר גרוע, רוצחים עדיין מתגוררים בתוך הכפרים שלנו, חיים את חייהם בשלווה

משה סעדה: ומטילים את חיתתם על כל התושבים, כי כמו שאתם יודעים מודיעינית, גם התושבים יודעים לא מודיעינית, מי הרוצח, והוא מסתובב חופשי

משה סעדה:  איזה מסר זה מעביר?     

עאידה תומא סלימאן: אימא שכולה אמרה לי, "אני רואה אותו כל יום עובר מול הדלת שלי"

עאידה תומא סלימאן:  מי שרצח את הבן שלה

עאידה תומא סלימאן:  הוא עדיין מסתובב, והוא כל יום עובר בשכונה

מיקי לוי: בסדר, היא אמרה, אבל אין להם ראיות

זיו שגיב: מילה על הקושי בפענוח במגזר הערבי

זיו שגיב:  כמו שאדוני יודע, תיקי הרצח מטופלים בימ"רים המחוזיים, ביחידות הארציות, והיום גם ביל"פים במרחבים, בגלל העומס הגדול, אותן יחידות שחוקרות את הפשיעה במגזר היהודי חוקרות גם את הפשיעה במגזר הערבי

זיו שגיב:  זאת אומרת, אותם חוקרים שיודעים להפעיל את כל היכולות שלהם ואת כל הכלים כלפי אירועי הרצח במגזר היהודי, הם עובדים גם במגזר הערבי

זיו שגיב:  אין שום הבחנה בין השאיפה לפצח ולפענח את התיקים האלה

זיו שגיב:  אלה אותם חוקרים

זיו שגיב:      ואני אציג נתונים של 2021, כמו שהתבקשתי

זיו שגיב:  ב-2021 עמדנו על 173 קורבנות, מתוכם הוגשו 68 כתבי אישום, שזה כמעט 40% פענוח

זיו שגיב:  אם אני מפלח את זה למגזר היהודי והערבי, אז במגזר היהודי הוגשו 24 כתבי אישום, ובמגזר הערבי 37

מיקי לוי: מתוך כמה? כדי שנדע את האחוזים

זיו שגיב: אז 37 כתבי אישום במגזר הערבי, שזה 30% פענוח

מיקי לוי: זה כבר מתקרב למשהו סביר

מיקי לוי:  לא מספיק

זיו שגיב: לכן אני מחזק את מה שאומר תנ"צ יגאל עזרא, שלפעמים פענוח של תיק לוקח שנה, שנתיים ושלוש

זיו שגיב:  אם זה בגלל לפעמים עדין שמגיעים ומוכנים לדבר תקופה ממושכת אחרי, שמבינים שהדרך הנכונה היא לצאת מעולם הפשע, להשתלב בתוכנית להגנת עדים, להתחיל פרק חיים חדש ולהוציא את עצמם ואת המשפחה כמובן ממעגל הרצח, ויש טכנולוגיות חדשות שנכנסות

זיו שגיב:      ואני רק רוצה משפט על טכנולוגיות, ופה אני אסיים

זיו שגיב:  מה חסר לנו, בעצם, כדי להצליח? אז אני לא ארחיב לגבי יכולות ופערים סיגינטיים, ואדוני מבין למה אני מתכוון, אלה יכולות שנלקחו מאיתנו בשנה האחרונה, ואנחנו בהחלט מרגישים את הקושי בלעדיהם

עאידה תומא סלימאן: אפשר שגם חוץ מהיו"ר מישהו יבין, כמוני למשל, את המשפט הזה?     

זיו שגיב: כשאני מדבר על יכולות סיגינטיות טכנולוגיות מתקדמות, אלה כלים שחסרים לנו

זיו שגיב:  אני לא ארחיב מעבר לזה בפורום הזה

מיקי לוי: הוא לא יכול, לקחו לו אותן

מיקי לוי:  וזה ממש ממש בכוחנו להחזיר אותן

משה סעדה: לא לקחו לו, יש החלטה של גורם מסוים שלא להשתמש בכלי

משה סעדה:  ואני חושב שההחלטה היא לא נכונה, כי מה שהיה צריך לעשות זה לבדוק את העניין הזה כמה שיותר מהר בדיקה חיצונית, ואם היינו עושים את זה בינואר 2021, והיינו מקבלים ממצאים בפברואר 2021 או במרץ 2021, הכלי היה חוזר לפעילות תחת בקרה, לטובת כולם

מיקי לוי: גם היום אפשר להחזיר את הכלים האלה תחת בקרה

משה סעדה: ההחלטה היא לא של הכנסת, מי שהחליטה זה היועמ"שית, באופן חד-צדדי

מיקי לוי: אני יודע, ולכן אני אומר, המילה "כשלים" לא טובה, חלק מאי-ההצלחות זה חוסר היכולת של המשטרה לקבל את הכלים המתאימים לפענח את מקרי הרצח

מיקי לוי:  נקודה

משה סעדה: אבל הכשל הוא של היועמ"שית, שהיא קיבלה החלטה חד-צדדית לא לאפשר למשטרה להשתמש בכלים שיש לה

משה סעדה:  והמשטרה, אם יש לה להלין, יש לה להלין על היועמ"שית בהקשר הזה, לא על הכנסת

משה סעדה:  אנחנו לא קיבלנו את ההחלטה הזאת

משה סעדה:  וככל שהיא הייתה בודקת את עצמה מהר יותר, היינו יודעים את הממצאים והיה אמון הציבור, וגם היא אולי הייתה יכולה להחזיק את הכלי

מיקי לוי: אפשר לעשות את המגבלות על הכלים האלה, הן מגבלות חוקיות, כמו שעשו בעבר על כלים יותר פשוטים

משה סעדה: אתה צודק, אבל זו היא, זה לא לפתחנו

משה סעדה:  זה שוב כשל שלה על מלא, שמונע ממשטרת ישראל להפעיל כלים

מיקי לוי: אולי

מיקי לוי:  אני אומר לך, ועדת חוץ וביטחון, נכון שהיא לא לטובת המשטרה, לא הוקמה לנושאים האלה, אבל שם אפשר לדון בנושאים האלה

מיקי לוי:  יבוא מי שצריך לתת, גם הפרקליטות היא לא האורים ותומים שלנו

מיקי לוי:  הם לא יכולים לעבוד בלי האמצעים הטכנולוגיים האלה

מיקי לוי:  כולנו יודעים במה מדובר

מיקי לוי:  לא יכולים, מה לעשות

מיקי לוי:  ולכן אני אומר, נותנים לשירות הביטחון הכללי, עזבו, הם פי כמה וכמה יותר גדולים

מיקי לוי:  יש להם הכלים, יש להם היכולות הטכנולוגיות

מיקי לוי:  בשנת 2013 שמתי שישים מיליון שקל כדי להקים את המערכות האלה בלבד בלהב

מיקי לוי:  אבל אני לא מלין עליהם

מיקי לוי:  בבקשה

מיקי לוי:  צר לי עליכם

זיו שגיב: אני אסיים, אדוני, בעוד כמה דברים קטנים

זיו שגיב:  אחד זה תיקון של סעיף סחיטה באיומים בחוק העונשין, אנחנו יחד עם הפרקליטות מנסים לקדם איזושהי הצעת חקיקה, בעיקר בכל מה שקשור בכפייה של סד"ח

זיו שגיב:       אנחנו מנסים לקדם את הגברת הרגולציה על חברות שמירה, שבחלק מהמקרים, אותן חברות שמירה - - -     

מיקי לוי: רק שנייה, יש לי את הדיון הבא בדיוק על הנושא הזה, מי כאן ממשרד המשפטים? אני תכף אתן לך, בסדר?     

זיו שגיב: אנחנו חושבים שנכון להגביר את הרגולציה על חברות השמירה, בעיקר אותן חברות שמשמשות כסות לגביית דמי חסות

אליעזר רונן: רק שנייה, היושב-ראש, לגבי חוק שירותי שמירה, זה אבטחה, זה אמור לעבור אלינו

אליעזר רונן:  לא בטוח, אבל אני מקווה שביום ראשון זה יעלה לוועדת שרים, החוק המתוקן, עם כל השיפורים והשינויים שאנחנו עושים כדי להתמודד עם - - - הדבר הזה צריך לעבור אלינו והוא צריך להיות מנוהל באגף כלי ירייה

אליעזר רונן:  אנחנו על זה, אנחנו עושים כל מאמץ לגמור את זה במושב הזה, אני מקווה

מיקי לוי: נקווה

מיקי לוי:  כן, בבקשה

זיו שגיב: חקיקה שתעסוק בחיפוש סמוי בכלל, ובמחשב בפרט, תיקונים בחוק החילוט והאפשרות לעגן סמכויות אצל השר לביטחון לאומי בנוגע לצווי מעצר מנהליים או צווי הגבלה

זיו שגיב:  עד כאן, אדוני

מיקי לוי: באמת תודה רבה לך על הסקירה המאוד מקיפה ומאוד מהירה

מיקי לוי:  יש דברים שהם במגרש שלכם, יש דברים שהם במגרשו של המחוקק, יש נושאים שהם במגרשה של היועצת המשפטית לממשלה

מיקי לוי:  יכול להיות ששווה לעשות דיון חסוי בוועדת חוץ וביטחון

מיקי לוי:  נראה מה אני יכול לעשות לטובת העניין

מיקי לוי:  אם אחר כך, אולי במעמד סגור של שניים, שלושה אנשים נוכל לדון בעניין הזה

מיקי לוי:  ברור לי לחלוטין שאם לא תקבלו את האמצעים, גם אם יפעילו שב"כ, איפה תשומת הלב שלו תהיה

מיקי לוי:  לעניינים שלו, לעניינים שלכם

מיקי לוי:  השמיכה קצרה, מאוד קצרה

מיקי לוי:  יכול להיות שבכל זאת המחוקק יכול לעשות משהו

מיקי לוי:  אנחנו נצטרך לדבר על זה

מיקי לוי:  אבל בהחלט תודה רבה לך על הסקירה המאוד מאוד מקיפה ושקופה אפילו, הייתי אומר

ענבל דואק: אני רוצה להתייחס לעניין השמיכה הקצרה

ענבל דואק:  התקנים, כפי שהוצגו בחוסרים, אנחנו ישבנו עם הסמפכ"ל בשבוע שעבר

ענבל דואק:  החוסרים כרגע הם של 1,700 שוטרים, לא 4,000

ענבל דואק:  1,700 זה הרבה, אבל התקנים שאתם הצגתם כוללים תקנים עתידיים, כוללים צפי התפטרויות, וכוללים התייחסות גם למשמר הלאומי החדש

ענבל דואק:  תודה

מיקי לוי: אני שם את המשמר הלאומי החדש בצד

מיקי לוי:  אני אשאל אותו שאלה ישירה

מיקי לוי:  התקנים האלה כוללים את המשמר הלאומי?     

זיו שגיב: זה כולל הכול, אדוני

מיקי לוי: אם אני מוריד את המשמר הלאומי, ארבעת אלפים ו?     

ענבל דואק: 4,680 כפי שהוצגו

ענבל דואק:  אנחנו מדברים על 1,700 פער, 1,700 שוטרים

מיקי לוי: כמה חסר?     

זיו שגיב: אז אדוני, הדיונים שאני קיבלתי עכשיו, לקראת הדיון, הרי זאת שאלה שעלתה עכשיו

זיו שגיב:  אנחנו מדברים על 2,044 שוטרי קבע ליבה בעיסוקים של סיור, יס"מ, חקירות, בלשים, תנועה, לוחמי מג"ב

מיקי לוי: תודה

מיקי לוי:  2,044, תאמיני לי, הוא בר כרגע מכוח אדם, תבדקו איתו, תלכו אחר כך, תעשו שיעורי בית

מיקי לוי:  הנתון שלו צריך להיות מדויק

מיקי לוי:  אני סומך עליך

מיקי לוי:  בבקשה, נצ"מ שרביט

שמואל אביטל: אדוני היושב-ראש, נצ"מ זיו באמת הציג את המספרים הטכניים

שמואל אביטל:  אני אגיד עוד כמה מילים על אירועי אמל"ח וגם על הפשיעה במגזר הערבי

שמואל אביטל:      אז מבחינת החדרת אמצעי לחימה לשטחי מדינת ישראל, אנחנו, כמו ששאל חבר הכנסת, כמה מגיע מהגבול המזרחי, כמה מגיע מצה"ל, כמה מגיע - - - קשה מאוד להעריך

שמואל אביטל:  אבל אנחנו כן יודעים שהגבול המזרחי הוא גבול פרוץ בהברחות אמל"ח

שמואל אביטל:  זה לא סוד

שמואל אביטל:  אנחנו נוסעים בדרך לאילת, רואים, אין גבול כמעט

שמואל אביטל:  יש אזורים שאין בכלל גדר

שמואל אביטל:       יש פעילות גדולה מאוד, יש יחידת "מגן" ויחידת "יג"ל"

שמואל אביטל:  אחת בצפון, אחת בדרום

שמואל אביטל:  השנה, מה שאמרו פה לגבי הקמת יחידה נוספת באזור מחוז ש"י, "מתיל"ן", שהם אמורים להחזיק את אזור ים המלח ודרומה, או מיריחו ודרומה, את אזור מחוז ש"י

שמואל אביטל:  יש כוונה, וזה אירוע שיהיה מאוד מאוד חשוב אם יצא לפועל, להקים יחידה נוספת כמו "מגן", "יג"ל", במחוז ש"י, יחידת גבול ירדן, "יג"י"

שמואל אביטל:       יש עבודה שנעשית עם המשרד, אני יודע שזה מאוד מאוד מתקדם, אני יודע שיש כוונות חיוביות לאשר את המהלך הזה, כי זה מאוד מאוד חשוב

שמואל אביטל:  מספרים לדוגמה, אנחנו עומדים כרגע על 19 סיכולי הברחות מתחילת השנה, לעומת השנה שעברה, היו 37 כל השנה, ו-16 עד חצי שנה

שמואל אביטל:  אנחנו כרגע על תחילת יוני, 19 הברחות, בחצי השנה שעברה היו 16 הברחות

שמואל אביטל:  כל אירוע הברחה הוא אירוע, איך אומרים, מוסרטי

שמואל אביטל:  זה מלחמה, זה מרדפים, זה אלימות, זה לא פשוט

שמואל אביטל:  ואתה מכיר את זה

שמואל אביטל:  אבל כל אירוע של סיכול הברחה זה פעילות מודיעינית ומבצעית וכו'

שמואל אביטל:  הגבול המזרחי הוא גבול שממנו מגיעים אמצעי לחימה

שמואל אביטל:  אז כמו שאמרתי, אנחנו משקיעים בעניין הזה

שמואל אביטל:      מבחינת הפשיעה במגזר, אני יכול להציג פה נתונים, אבל יגידו לי, מה אתה מדבר, הנתונים, ומבחן התוצאה הוא לא טוב

שמואל אביטל:  וזה נכון

שמואל אביטל:  אין קורלציה, כרגע, בין הנתונים, בין ההשקעה, בין התשומות והתפוקות שאנחנו משקיעים, לבין מבחן התוצאה, לבין מספר הנרצחים

שמואל אביטל:  אבל אני כן יכול להגיד שיש לנו עלייה בתפיסות האמל"ח, יש לנו עלייה בתפיסות כלי הנשק, יש לנו עלייה בכתבי האישום על עבירות אלימות, יש לנו עלייה בסיכולי ניסיונות רצח

שמואל אביטל:  כרגע אנחנו עומדים על 32 סיכולים

שמואל אביטל:  כל סיכול ניסיון רצח זה מבצע אופרטיבי שיכול לקחת חודשים, חודשים של פעילות של יחידה כמעט שלמה רק על זה

שמואל אביטל:  לפעמים המידע שלך הוא מספיק טוב, אז זה יכול לקחת גם פחות

שמואל אביטל:  וסיכול זה קבלת מידע, זה פעילות סמויה, הפעלת אמצעים כאלה ואחרים וכו', ועד הקצה

שמואל אביטל:  עד הקצה זה החלטה מקצועית עד איפה אתה לוקח את זה, איפה אתה עוצר את החוליה הזו, לפעמים זה באמת יותר פשוט, לפעמים זה מאוד מורכב

שמואל אביטל:  אבל גם פה אנחנו בעלייה

שמואל אביטל:       אז אני אומר כזה דבר, אין קורלציה בין הנתונים

שמואל אביטל:  בין העשייה לבין מבחן התוצאה

שמואל אביטל:  אבל אמר יגאל, וגם אני אמרתי את זה לא פעם ולא פעמיים, כמו שלא התבסמנו בסוף 2022 שאנחנו בירידה, היינו בירידה של 16% במקרי הרצח, כך אנחנו לא נרדמים כרגע

שמואל אביטל:  הלחימה היא לחימה ארוכה

שמואל אביטל:  זה לא שנה ולא שנתיים, וסטטיסטיקות כאלה, אני 33 שנה במשטרה, לא מודד בחודשיים

שמואל אביטל:  לא מודד, אנחנו בחודשיים האלה בעלייה, ובשלושת החודשים האחרים היינו בירידה

שמואל אביטל:  אז אפשר לשחק עם סטטיסטיקה בשבוע, אפשר למדוד בשנה, אפשר למדוד בשלוש שנים

שמואל אביטל:  אני אומר עוד פעם, ב-2022 ירדו 16% או 17%, זה היה נתון מצוין, אבל לא ישבנו על זה - - - לחצנו על הגז, והמשכנו ללחוץ על הגז עוד יותר

שמואל אביטל:  ואנחנו ממשיכים

שמואל אביטל:      לעניין "מסלול בטוח" שדיבר עליו חבר הכנסת סגלוביץ'

שמואל אביטל:  החלטה 549 המשיכה יותר, המשיכה פחות, אנחנו כמשטרת ישראל המשכנו את "מסלול בטוח"

שמואל אביטל:  המשכנו אותו במלוא העוצמה, עם המשרד

שמואל אביטל:  גם היום, שינינו את "מסלול בטוח" ל"מסלול ירוק"

שמואל אביטל:  התמקדנו בסכסוכים המדממים

שמואל אביטל:  יש כרגע 28 סכסוכים מדממים, הכבדים יותר, הקשים יותר, של ארגוני הפשיעה, של כנופיות הפשיעה, שהם אלה שמובילים לחלק גדול מהקורבנות

שמואל אביטל:  יש גם קורבנות שאני יכול להגדיר אותם קורבנות של לא פשיעה קלאסית בכלל

שמואל אביטל:  האבא קם בלילה, רוצח את אשתו ואת שני הילדים; האח רוצח את אחותו; הבן רוצח את ההורים

עאידה תומא סלימאן: יש הבדל בין פשיעה לאלימות

עאידה תומא סלימאן:  אלה מקרים של אלימות חברתית

שמואל אביטל: זה בדיוק מה שאני אומר

שמואל אביטל:  השנה אנחנו עומדים, אם אני זוכר נכון, על 39 קורבנות מהסוג הזה שדיברתי עליו עכשיו

שמואל אביטל:  האבא רוצח את האימא ושני הילדים; הגרוש בא לגרושתו, לא חשוב איפה, ורוצח אותה

שמואל אביטל:  וזה כאלה שהם לא עבריינים

שמואל אביטל:  בחלקם, לפחות, הם לא עבריינים

עאידה תומא סלימאן: אתה בטוח שזה מגיע ל-39, אם עוד לא פענחת את מקרה הרצח, איך אתה יודע?     

מיקי לוי: לא, אבל הוא סופר אותם

עאידה תומא סלימאן: גם אני סופרת, תאמין לי

עאידה תומא סלימאן:  תאמין לי, גם אני סופרת אותם

עאידה תומא סלימאן:  ואני אומרת לך

עאידה תומא סלימאן:  היו שבעה מקרי רצח נשים, ואני מכירה כל מקרה

עאידה תומא סלימאן:  עכשיו תוסיף לזה, אני לא חושבת שאתה מגיע ל-39, אני מכירה גם את מקרי הרצח האחרים

עאידה תומא סלימאן:  תאמין לי

שמואל אביטל: אז יכול להיות שהמספרים הם לא מאוד מדויקים, אבל היו לא מעט מקרים

שמואל אביטל:  אני יכול להגיד לכם, השנה שבעה זרים נרצחו, לעומת השנה שעברה – שניים בתקופה המקבילה

שמואל אביטל:  שבעה מול שניים

שמואל אביטל:  יש עלייה באלימות, לא רק במגזר הערבי

שמואל אביטל:  אני אומר את זה חד-משמעי, הנתונים מראים את זה, המידע המודיעיני מראה את זה, וכולנו חיים ברחובות, אנחנו רואים את זה, אנחנו מרגישים את זה

שמואל אביטל:      אז לגבי אירועים של סכסוך אפילו של מאתיים שקל, גם זה גרם לנו לאירוע רצח

שמואל אביטל:  סכסוך של מאתיים שקל, אחרי שבוע–שבועיים הוביל לאירוע רצח

שמואל אביטל:  אז אנחנו מחקים את זה

שמואל אביטל:       יש האירועים האלה שדיברתי עליהם עכשיו, ויש האירועים הקשים, הכבדים, של ארגוני הפשיעה, של הכנופיות, ששם אנחנו משקיעים את מרב המאמצים שלנו במסגרת "מסלול ירוק"

שמואל אביטל:  שם סומנו היעדים הבכירים שמשויכים לסכסוכים המדממים האלה, שם סומנו יעדי מקום, יש לנו עשרה יעדי מקום, ששם בעיקר אנחנו מפעילים את הכוחות האג"מיים שלנו, פחות את הכוחות החכמים

שמואל אביטל:  הכוחות החכמים, סליחה שאני מבדיל במונח הזה, זה יותר אמצעים טכנולוגיים, יחידות סמויות, יחידות חשאיות ופעילות כזו או אחרת

שמואל אביטל:  וארגוני הפשיעה, זה הרוב השלישי של "מסלול ירוק"

שמואל אביטל:  יעדים, יעדי מקום וארגוני פשיעה

שמואל אביטל:      ארגוני פשיעה, היחידות הטובות ביותר במשטרת ישראל הן אלה שמטפלות בארגוני הפשיעה

שמואל אביטל:  זה הימ"רים המחוזיים ביחידות הארציות בלהב 433

שמואל אביטל:  היחידות הטובות ביותר, האנשים הטובים ביותר, המומחים ביותר, לתחום הזה

שמואל אביטל:  זה מה שיש לנו

שמואל אביטל:  ואני יודע, אני מכיר קצת משטרה, אני גם רואה תקופות של עליות, של ירידות, של קצת יותר טוב, קצת פחות טוב, אז אני אומר, 2022 הסתיימה כשנה טובה מבחינת קורבנות הרצח

שמואל אביטל:  כרגע אנחנו בעלייה לא טובה, אבל אנחנו ממשיכים לעשות את מה שאנחנו עושים גם בהקשר ל"מסלול ירוק", וגם לא

שמואל אביטל:      אני יכול לציין, רק בחודש האחרון שלושה מבצעים ממוקדים בהחלטת מפכ"ל לחיפוש ותפיסות אמל"ח ועבריינים

שמואל אביטל:  בכל יום כזה יותר מ-160 חיפושים, ביום אחד

שמואל אביטל:  160 חיפושים בכל הארץ

שמואל אביטל:  וזה אני מדבר כמבצעים ממוקדים, ארציים

שמואל אביטל:  אני לא מדבר על המבצעים המחוזיים, או תחנה, או ימ"ר שעושה בשגרה שלו וביום-יום שלו

שמואל אביטל:       לגבי תיקי רצח ופענוח, אמר את זה יגאל, לכל תיק רצח, וגם הרמ"ז שלי לשעבר אמר, לכל תיק רצח יש אימא ואבא

שמואל אביטל:  לעולם תיק רצח לא ייסגר

שמואל אביטל:  לעולם הוא לא ייסגר

שמואל אביטל:  דיבר על שני תיקים שרדפו אותנו שנים ארוכות, וכל שוטר מחוז ירושלים, התיק הזה יש לו פה, גם אם הוא אחראי על התיק

שמואל אביטל:  וכל תיק רצח, יש לו אחראי גם לשנים הבאות, עד שהוא יפוענח

שמואל אביטל:  ותיקי רצח, במיוחד בארגוני הפשיעה ובכנופיות הפשיעה, הם תיקים קשים לפענוח, אין מה לעשות

שמואל אביטל:  תיקים קשים לפענוח

שמואל אביטל:  אבל בסוף גם עם זה אנחנו נתמודד

שמואל אביטל:      אנחנו הגדלנו את הפעלת הסוכנים בתחום סחר באמל"ח

שמואל אביטל:  אני אומר עוד פעם, יחידת יג"י זה אירוע מצוין, אם הוא יצא לפועל

שמואל אביטל:  האמצעים הטכנולוגיים, אי אפשר להרחיב, זה קיים

שמואל אביטל:  הפיל בחדר, אני שם אותו פה

מיקי לוי: תודה

מיקי לוי:  תת-ניצב עזרא, אני רוצה לתת לחברת הכנסת סלימאן, היא פשוט צריכה לצאת, ברשותך

מיקי לוי:  תודה

עאידה תומא סלימאן: תודה רבה, כבוד היושב-ראש

עאידה תומא סלימאן:  האמת היא שאני רוצה להתחיל, אני שמעתי והקשבתי טוב שיש אימא ואבא לכל תיק רצח, והייתי רוצה כמה שאפשר להוריד את מספרי התיקים הפתוחים שנשארו

עאידה תומא סלימאן:  והאמת היא שאני מבינה את הקושי

עאידה תומא סלימאן:  אחרי ששמעתי, אני כבר שמעתי על מצב המשטרה, ואני חייבת להגיד, לצערי הרב, אם מקבלי ההחלטות במדינה לא יתעשתו, כנראה תהיה קריסה טוטאלית של מערכת המשטרה

עאידה תומא סלימאן:  אנחנו רואים את האותות שלה, אנחנו רואים את האותות שלה בתפקוד ובתוצאות

עאידה תומא סלימאן:  וכמה שתרצו להגיד לי על אחוזי הפענוח, אני מגיעה מהחברה שמדממת, מדממת כל יום, ואנחנו בהרגשת מלחמה

עאידה תומא סלימאן:  ביום-יום שלנו אנחנו בהרגשת מלחמה

עאידה תומא סלימאן:  עצם העובדה שאנחנו מקבלים את הידיעות כל שעה–שעתיים על עוד מקרה ועל עוד מקרה, כאשר אנחנו שומעים בלילה את זה

עאידה תומא סלימאן:      אבל אני הייתי רוצה להבין עד כמה נעשים מאמצים כדי שלא יהיה עוד איזה תיק פתוח

עאידה תומא סלימאן:  ואתמול כולנו קראנו את מה שכתב העיתונאי חסן שעלאן

עאידה תומא סלימאן:  ואני חייבת להגיד שנעתקה נשימתי כאשר הקריאו לי בבוקר בריאיון בשידור ישיר את מה שכתב חסן, שאני מכירה גם כן מהשטח, מהעשייה שלו

עאידה תומא סלימאן:  חסן, כבר ירו על הבית שלו, פוצצו בית שלו, הגיש תלונות למשטרה, והמשטרה סגרה את התיקים

עאידה תומא סלימאן:  עכשיו הוא באיום, באיום ממשי

עאידה תומא סלימאן:  הוא כתב מאמר אתמול, שבו הוא אומר, "אם יקרה לי משהו, תטפלו במשפחה שלו"

עאידה תומא סלימאן:  שהוא כל יום, הוא מחבק עכשיו את המשפחה שלו והוא לא עוזב את הבית

עאידה תומא סלימאן:  אני אתמול שוחחתי איתו בטלפון

עאידה תומא סלימאן:  והאיומים הם מארגוני פשיעה, כנראה

עאידה תומא סלימאן:  והם אמרו לו: אנחנו נוריד אותך, ברגע שנראה אותך בשטח, אתה תמות

עאידה תומא סלימאן:      אמרתי לו: חסן, הלכת והתלוננת שוב? הוא אמר לי: עאידה, בשביל מה? שיסגרו את התיק עוד פעם ותעלה דרגת המסוכנות שלי כי אלה שמאיימים עליי יודעים שהלכתי והתלוננתי? שיעשו כמה מעצרי ראווה שבסופו של דבר יוסיפו למספר האויבים שרובצים עליי?     זה מקרה, זה מקרה אחד, אבל זה הפחד שכולנו חיים בתוכו, בתוך החברה

עאידה תומא סלימאן:  אז יכול להיות שזה עניינים של סטטיסטיקה

עאידה תומא סלימאן:  וואללה, בשנה שעברה כעסו עליי כשאמרתי, אל תהיו כל כך שמחים על 16%

עאידה תומא סלימאן:  אני במעקב אחרי רצח של נשים כבר 35 שנים

עאידה תומא סלימאן:  ואני יודעת שיש חודשים שיש בהם ירידה, ומייד אחר כך, בשנה שאחריה, קופצים המספרים

עאידה תומא סלימאן:  כולנו יודעים, כאשר מתחילים להכות בארגוני הפשיעה, תהיה מלחמת עולם בתוכם

עאידה תומא סלימאן:  מה עשיתם כדי להתכונן למלחמת העולם הזו?     אתם יודעים שיש שני ארגונים שכבר גבו עשרים נרצחים בנצרת בתקופה האחרונה? בעיר שלי, עכו, יש שני ארגונים, שאתם יודעים שהם מחסלים אחד את השני

עאידה תומא סלימאן:  אני עדיין זוכרת שכשנכנסתי למפקד תחנת עכו ביום רצח שקרה בעיר, והוא אמר לי: הרי ידעת שזה יקרה

עאידה תומא סלימאן:      אני כחברת כנסת, כן, אני ידעתי

עאידה תומא סלימאן:  כל העיר ידעה

עאידה תומא סלימאן:  כל ילד קטן יודע על המקרים האלה

עאידה תומא סלימאן:  אני, להגיד לך את האמת, כבוד היושב-ראש, בשבילנו זה לא סטטיסטיקה

עאידה תומא סלימאן:  בשבילנו זה אנשים

עאידה תומא סלימאן:  בשבילנו זה שכנה שמפחדת בכל פעם שהילד שלה יוצא מהבית

עאידה תומא סלימאן:  אני לא ילדתי גברים, אוקיי? ילדתי בנות

עאידה תומא סלימאן:  אבל אתם חושבים שאני לא מפחדת? אתמול לבת שלי היית עבודה באיזושהי עיר

עאידה תומא סלימאן:  לא נרדמתי עד שידעתי שהיא נכנסה הביתה

עאידה תומא סלימאן:  כי כדור תועה יש בכל מקום

עאידה תומא סלימאן:       השאלה שלי, אנחנו לא בסדר היום עדיין

עאידה תומא סלימאן:  ברגע שאתם אומרים לי שדווקא הפיילוט של אמצעים טכנולוגיים מופעל בעיר מעורבת, שאנחנו יודעים שהמטרה שלו בעיקר, אני אגיד את זה - - -     

מיקי לוי: לא מופעל, הלוואי היה מופעל

עאידה תומא סלימאן: לא, לא, העניין של מצלמות והעניין של זה, זה מופעל, בעכו מופעל טוב מאוד, תאמין לי, מופעל

עאידה תומא סלימאן:  כל העיר מרושתת, אני יודעת את זה, אני הייתי שם, אני גרה שם

עאידה תומא סלימאן:  אני יודעת שהעיר כולה מרושתת

עאידה תומא סלימאן:  וזה בעיקר לא במטרה של הפשיעה

עאידה תומא סלימאן:  יכול להיות שאתם נהנים מזה

עאידה תומא סלימאן:  ברגע, תסלחי לי, כשאתם אומרים עכו ולוד, אני מבינה מה המטרה

עאידה תומא סלימאן:  אני יודעת למה נבחרו שתי הערים האלה

עאידה תומא סלימאן:  זה לא עניין הביטחון האישי של האוכלוסייה

מיקי לוי: אז זה טוב או לא טוב, חברת הכנסת סלימאן? אני לא מבין

מיקי לוי:  זה מצוין

מיקי לוי:  הינה, יושב פה ראש עיר, הלוואי אצלו

עאידה תומא סלימאן: אני רוצה שזה יהיה בכל הכפרים והערים הערביים

עאידה תומא סלימאן:  ואז אני מבינה שאנחנו על סדר היום ואנחנו על האג'נדה

עאידה תומא סלימאן:  ברגע שהשר מתעניין בלהקים משמר, מה שקוראים לו לאומי, בעיניי - - -     

מיקי לוי: אבל עזבי, זה פוליטיקה, אל תתקפי אותם, עזבי אותם, הם אנשי מקצוע

עאידה תומא סלימאן: אני לא תוקפת אותם

עאידה תומא סלימאן:  אני אומר שעדיין סדר העדיפויות במשרד והקצאת המשאבים הם לא נכונים והם פוליטיים

עאידה תומא סלימאן:  ואני רוצה להגיד דבר אחד, גם עד שהמשטרה, בתפיסת העולם שלה, ואני יודעת שאתם לא תאהבו את זה, אבל חובה עליי כנציגה של הציבור שלי להגיד את זה, עד שהמשטרה, בתפיסה הכללית, וזה לא אתם באופן אישי, עד שלא יבינו שהגישה הביטחוניסטית שבה מתייחסים לחברה הערבית לא תעזור בטיפול במגפה הזו שנקראת פשיעה, עד שלא ישנו ויבינו שהמשטרה נמצאת כדי לשרת את האוכלוסייה הערבית כמו האוכלוסייה היהודית

עאידה תומא סלימאן:  והמטרה היא הביטחון האישי, האזרחי, של הציבור, לא ישנו את סדרי העדיפויות ואת התוכניות ואיפה מרשתים ולמי מרשתים

מיקי לוי: תודה רבה

מיקי לוי:  אני רק יכול להגיד לך, בצד הזה אלה אנשי מקצוע

מיקי לוי:  אני אבוא אליהם בטענות מקצועיות

מיקי לוי:  בצד השני, שמאחורינו, באולם המליאה, זה הצד הפוליטי

מיקי לוי:  נתקוף את השר שלהם כמה שאנחנו רוצים

מיקי לוי:  את רוצה משפט סיכום, אני רואה

עאידה תומא סלימאן: את מה שאני צריכה להגיד במליאה, אתה יודע שאני לא חוסכת, אני אומרת

עאידה תומא סלימאן:  אני חושבת שהגישה שדיברתי עליה משפיעה גם על ההחלטות המקצועיות, על המדיניות

מיקי לוי: מדיניות זה שר

מיקי לוי:  - - - את פקודת המשטרה, אני הלכתי לבג"ץ נגדו, מה את רוצה? יואב סגלוביץ' ואני הגשנו בג"ץ

מיקי לוי:  בבקשה, משפט סיכום

עאידה תומא סלימאן: אני חייבת להגיד דבר אחד

עאידה תומא סלימאן:  בעניין המעורבות של השב"כ, גם במליאה אמרתי את זה

עאידה תומא סלימאן:  כשרוצים לערב את השב"כ, מערבים אותו בלי לשאול אותנו

עאידה תומא סלימאן:  זו הייתה ההוכחה, לפני כמה רגעים

עאידה תומא סלימאן:  אני רק רוצה להגיד דבר אחד

מיקי לוי: את יודעת כמה בעיות משפטיות יש? כמה שינויים יצטרכו לעשות? זה מישהו רצה להיות פופוליסטי ואמר שב"כ

מיקי לוי:  שב"כ זה לא פתרון

עאידה תומא סלימאן: אני יודעת

עאידה תומא סלימאן:  אתה מכיר את העמדה שלי, כבר נאמתי עליה שלוש, ארבע פעמים

עאידה תומא סלימאן:  רצו להגיד, הינה, אנחנו עושים משהו

עאידה תומא סלימאן:  והוא ידע, ואני יודעת, שלפחות, ואמרנו לו את זה בפגישה, לרה"מ, אמרנו לו תעשה דבר אחד

עאידה תומא סלימאן:       משפט אחד אני אגיד, ואני מסתמכת על בכירי המשטרה שאמרו, ביקשנו ממנו דבר אחד: תגיד לשב"כ שיסיר את החסינות שהוא נותן לחלק מהאנשים שנמצאים בארגוני הפשיעה

מיקי לוי: אין דבר כזה

מיקי לוי:  אני אומר את זה כאיש מקצוע, אני אומר את זה כניצב לשעבר

מיקי לוי:  אין דבר כזה אל תענו

מיקי לוי:  בבקשה, אדוני ראש העיר ראש העין, בבקשה

עאידה תומא סלימאן: וחוץ מזה, אם דיברתי על לוד, מה הבעיה?     

מיקי לוי: היא דיברה בטוב

שלום בן משה: תראו, אני מבקש להגיד שלושה דברים

שלום בן משה:  אנחנו בשלטון המקומי, שחברינו הם גם ראשי הרשויות במגזר הערבי, אומרים במפורש שהם פוחדים, אומרים במפורש שמאיימים עליהם

שלום בן משה:  חלקם לא מתכוונים להמשיך בגלל זה, וחלקם לא מתכוונים ללכת לבחירות הבאות

שלום בן משה:  הם אומרים את זה במפורש

שלום בן משה:  אני אומר את זה כי אנחנו בשבועיים האחרונים עשינו דיונים יחדם איתם, והחלטנו שאנחנו בשלטון המקומי נרתמים לעניין, כי הבעיה היא לא בעיה רק של המגזר הערבי, אלא היא בעיה של המדינה

שלום בן משה:  כל מה שקורה בכפרים ובערים הערביים גולש גם לערים היהודיות

מיקי לוי: ברור לנו לחלוטין

שלום בן משה: שלא לדבר על הערים המעורבות, שזה - - - שזה קיים, נמצא פה ראש עיריית לוד

שלום בן משה:      מה שמבקשים, אני שמעתי פה, אני קודם כול מברך את הגישה שנמצאת במגזר היהודי כבר הרבה שנים לטפל בעניין של הקהילה, כל מה שכבר נעשה במשרד לביטחון הפנים, זה נכון

שלום בן משה:  אבל הבעיה האקוטית עכשיו היא סביב הרציחות שנעשות שם, שמאיימות על שלום התושבים, ואין להם כרגע ביטחון

שלום בן משה:      ראש עירייה מאוד גדול ומפורסם ומכובד בעיר מכובדת אמר לי: אני מבקש, תגדילו לי את מספר השוטרים

שלום בן משה:  אם יש לי שמונה ניידות שנוסעות בעיר גדולה, כמעט מאה אלף תושבים, אני צריך עשרים ניידות בנקודת זמן אחת, מה הם יעשו? דבר שני, תשימו לי מצלמות ברחבי העיר

שלום בן משה:  לא לעניין ביטחון, מה שרמזה חברת הכנסת כאן

שלום בן משה:  זה עניין שהמשטרה תוכל לבצע עבודה יותר אפקטיבית

שלום בן משה:  כשמצלמים אירוע, אפשר להתחקות אחריו ולטפל בו

שלום בן משה:      אני מכיר חקירות, הייתי קצין משטרה צבאית ראשי במשך שלוש שנים, אני מכיר את הצורך בחקירות

שלום בן משה:  צריך לזה מודיעין, צריך בילוש וכל מה שנאמר כאן

שלום בן משה:  והמשטרה זועקת לכוח אדם

שלום בן משה:  צריך לתת למשטרה כוח אדם

שלום בן משה:  קיים, תקני, לא לגייס עוד

מיקי לוי: יש תקנים פנויים

מיקי לוי:  אם לא יפתרו את בעיית השכר, לא ייפתר

שלום בן משה: נכון

שלום בן משה:  גם השכר, גם תנאי העבודה

שלום בן משה:  שוטר עובד הרבה שעות, כמעט ללא הגבלה

שלום בן משה:  בחגים, ביום כיפור

שלום בן משה:  כשכולנו מבלים, הם נמצאים שם

שלום בן משה:  זה העניין

שלום בן משה:       משפט לסיום, אנחנו, יחד עם ראשי הרשויות של השלטון המקומי של המגזר הערבי יחד איתם במאבק שלהם

מיקי לוי: תת-ניצב עזרא, תסכם את נושא המשטרה

יגאל עזרא: אני אסכם באמת בקצרה, בסך הכול גם שרביט וגם זיו סקרו פה את הנתונים ואת העשייה המשטרתית

יגאל עזרא:       מפכ"ל המשטרה, עם כניסתו לתפקיד לפני כשנתיים וחצי הגדיר את הבעיה של הפשיעה בחברה הערבית כבעיה מספר אחת לטיפול של משטרת ישראל

יגאל עזרא:  וככה אנחנו מתנהלים, וככה אנחנו מתנהגים, ו-90% מהתקציבים של המשטרה מופנים לטובת הנושא הזה

יגאל עזרא:      המחסור בכוח אדם הוא מחסור בולט, הוא מחסור קריטי

יגאל עזרא:  לא יעזור אם נקצה למשטרה עוד תקנים

יגאל עזרא:  אנחנו חייבים לשפר את שכר השוטרים

יגאל עזרא:  השוטרים בורחים לנו, קצינים בדרגת רפ"ק בורחים לנו, והארגון נמצא בבעיה מאוד קשה

יגאל עזרא:      לצד הפעילות האופרטיבית, אנחנו מבצעים פעילות קהילתית ענפה

יגאל עזרא:  יש לנו פורום אימאמים שמתכנס אחת לרבעון, עם שיתוף פעולה מצוין עם האימאמים בחברה הערבית

יגאל עזרא:  בעוד כשבועיים אנחנו נפגשים כל ראשי הרשויות הערביות עם מפכ"ל המשטרה, והנושא של הביטחון שלהם יעלה שם ביתר שאת

יגאל עזרא:  אנחנו מבצעים פעילות קהילתית סביב הנוער וסביב צעירים חסרי מעש

יגאל עזרא:  אנחנו מבצעים גם את סקר השירות, ואנחנו לא מודדים תחנות משטרה רק על פי נתונים עסקיים של כמה נשקים תפסת או כמה פענחת, אלא מה חושב האזרח הערבי בנקודת קצה, וככה אנחנו מודיעים תחנות משטרה כפיילוט

יגאל עזרא:      הנושא של הניו-מדיה, הסברה ותודעה, גם להבין את הלכי הרוח ברחוב הערבי, וגם ליצור את הפעילות המשטרתית הנכונה ולשווק אותה בתוך היישובים הערביים, כחלק מניסיון לשפר את אמון הציבור הערבי במשטרת ישראל, שהוא נמוך מאוד, לצערי, והנסיבות הן די ברורות

יגאל עזרא:       אם אנחנו הולכים ומסתכלים על כלל העשייה, תראו, השוטרים שנמצאים היום הם בעיקר כוח מבצעי

יגאל עזרא:  שליש תחנה במקומות אסטרטגיים חסר, ושני השלישים האלה, עם באמת תחושת שליחות, עם הבנה שאם לא הם, אף אחד לא יהיה

יגאל עזרא:  אנחנו נותנים את המאמצים שלנו גם בנושא הסדר הציבורי, גם בנושא הפח"ע, הפעילות החבלנית וגם הנושא הפלילי

יגאל עזרא:       נכון שהתוצאות העסקיות סביב אירועי הרצח הן עגומות, אבל אנחנו רואים עלייה משמעותית בתפיסות האמל"ח, אנחנו רואים עלייה משמעותית בהגשות כתבי אישום, אנחנו רואים עלייה משמעותית בפעילות כנגד אירועי פשיעה

יגאל עזרא:  אנחנו רואים שהמון, לא המון, הרבה מובילים, ראשי ארגוני פשיעה, נמצאים היום מאחורי סורג ובריח, עם פעילות אסטרטגית טובה מאוד של המשטרה לאורך זמן, ואנחנו מבינים את גודל האחריות שלנו

יגאל עזרא:  כמובן, אנחנו לא לבד במערכה, המשרד לביטחון לאומי איתנו, משרדי ממשלה אחרים איתנו, אם יותר ואם פחות, אבל העשייה חייבת להיות משותפת של כולם

יגאל עזרא:  תודה

מיקי לוי: תודה

מיקי לוי:  אני לא יודע אם אתה יודע, אבל יש איזו מדיניות, או יש איזה תכנון לגבי אגף סי"ף

יגאל עזרא: אני סגן ראש האגף

יגאל עזרא:  הנושא נמצא בבחינה

יגאל עזרא:  בבחינה גם של המפכ"ל וגם של השר לביטחון לאומי

יגאל עזרא:  אני אומר לכם, נעשה חטא עם השם עצמו של סיכול פשיעה, אבל הצורך של משטרת ישראל, של החברה הערבית באגף סי"ף, בעיקר בציר הקהילתי, בציר של הקשר עם החברה הערבית, הוא מחויב המציאות, ונחכה שהקברניטים יקבלו את ההחלטה, ואנחנו נמצאים פה

מיקי לוי: בסדר גמור

מיקי לוי:  אדוני ראש העיר ממהר? כי יש לי את משרד המשפטים

מיקי לוי:  בבקשה

מיקי לוי:  אם תוכלי להתעכב, או להסביר, היכן עומדים נושאי החקיקה, ואחר כך, שמעת את דעתי בנוגע להפעלת שב"כ, והענקת אותם כלים למשטרה

מיקי לוי:  זו עמדה פרטית שלי, זה מתוך הכרה

מיקי לוי:  אז אם תוכלי לפרט את שני הנושאים האלה, נודה לך

בן נון: תראה, לגבי הנושא של שב"כ, כמו שאמר עמית אבירם, שעומד בראש המחלקה, לא התקבלה עדיין בנושא הזה, והם אמורים להעביר המלצות השבוע בעניין הזה

בן נון:  קשיים שהיו, הצופו מכל הכיוונים

מיקי לוי: יש שם קשיים משפטיים מטורפים, בהפעלה

בן נון: יש שם היבטים של תועלת ועלות גם בציר המבצעי, לא בציר המשפטי, אבל אני לא רוצה להיכנס לזה כרגע, הדברים יידונו

בן נון:       לגבי הנושא של החקיקה, בעצם בהחלטה 549, חלק מהפעולות שהוטלו על הממשלה כללו גם קידום מואץ של חבילת חקיקה בכל מיני נושאים שאמורים לסייע בטיוב האכיפה והפענוח של פשעים וייעול היבטים כאלה ואחרים

בן נון:  חלק מהדברים התסיימו כבר בכנסת הקודמת, חלק לא הושלמו, כמו ששמענו, למשל, בנושא של ה"אייר סופט"

בן נון:  אני יכולה לסקור, אם אדוני מבקש, את הדברים שעל השולחן

מיקי לוי: אני מבקש לדעת בנושאים הטכנולוגיים, ואם את לא יודעת, אז - - - האם יש כוונה לתת את הכלים האלה, עם המסננת הראויה והפיקוח הראוי? וזה אפשרי גם למשטרת ישראל

מיקי לוי:  אני ב-2013 השקעתי 60 מיליון שקל, כשיואב היה עוד עם מדים

מיקי לוי:  והוא הקים את העסק

מיקי לוי:  השקעתי, זה נשמע לא טוב, הייתי שר האוצר שהעביר את התקציב לטובת העניין הזה

מיקי לוי:  יש יכולות

מיקי לוי:  רק צריך להכשיר אותן

בן נון: למיטב ידיעתי, ובניגוד למה שנאמר פה קודם לכן מפי חבר הכנסת סעדה, כן ניתן אישור עקרוני להפעיל כלים טכנולוגיים, אני לא יכולה להרחיב פה את הפרטים, אבל זה כפוף לתנאים מסוימים, ועובדים על זה כעת

בן נון:  אלה הדברים שאני יודעת, וזה מה שאני יכולה לעדכן

מיקי לוי: טוב, אז אני מבקש מחבר הכנסת סגלוביץ', שמכיר את העניין מבפנים, מה שנקרא, לנסות ולסנן את זה

מיקי לוי:  אם לא נצליח, נעשה איזושהי ועדת משנה סודית, כדי שיבואו ויפרשו לפנינו, יש לי היכולת הזאת

יואב סגלוביץ': בשעה אחת וחצי בצוהריים אני ארד להצביע בוועדת חוקה נגד קריאת ועדת החוקה לממשלת ישראל להקים ועדת בדיקה או ועדת חקירה על הכלים שדובר עליהם פה קודם, ואני מניח שכדאי מאוד שגם, הצוות ש - - - צחי הנגבי, לפני שמביאים את שירות הביטחון הכללי, שאני יודע לפחות מה המשמעות של זה וכמה זה לא מתאים, אולי קצת שירגיעו עם המשטרה וייתנו לה לעבוד

יואב סגלוביץ':      כי כשמקימים צוות בדיקה, ואני אמרתי פה, אני מנצל את ההזדמנות שמבקר המדינה נמצא פה, הוא לא יוכל להגיב, אבל אני כן רוצה להגיד את העניין לנציג

יואב סגלוביץ':  אמרתי, רבותיי, יש בדיקת מבקר המדינה שכבר מתרחשת חודשים רבים, סומכים על מבקר המדינה שלא צריך להקים עוד, ושתבין, כשבאים אל המשטרה, אני אגיד עכשיו כאיש משטרה או כצופה מן הצד, ויש בדיקת מבקר המדינה

יואב סגלוביץ':  היה דוח מררי, עכשיו הקימו גם ועדת בדיקה ממשלתית או כזו על העניין, כאשר הכותרת של זה "הפגיעה הנוראה בזכויות הפרט"

יואב סגלוביץ':  אני לא מזלזל בזה

יואב סגלוביץ':  ובמקביל מדברים על הכנסת שב"כ? מגדל בבל, אמרתי? זה לא מגדל

יואב סגלוביץ':      אז אני מנצל את ההזדמנות להגיד את העניין הזה, ואני מתנצל מראש שבאחת וחצי אני יורד להצביע

מיקי לוי: בסדר, המשפט שאמרת הוא טוב, כי אני בעמדתך, כל העירוב הזה של שב"כ ושינוי חקיקה, והמיקסריות ששם, זה מטורף

מיקי לוי:  במקום לבוא ולהכשיר ולתת את הכלים, עם המסננת והפיקוח הראוי למשטרת ישראל

מיקי לוי:  אני לא אומר שלא נעשו טעויות

מיקי לוי:  יכול להיות שנעשו טעויות

יואב סגלוביץ': יושב ראש הוועדה, מכירים את המציאות החיים

יואב סגלוביץ':  אומרים, יש ועדת בדיקה ממשלתית בראשות שופט, בהצלחה לכולנו

יואב סגלוביץ':  לא בגלל השופט

יואב סגלוביץ':  כל מערכת מתחילה, כולם ב"הולד"

יואב סגלוביץ':  עזבו, זה לא ייגמר בזה

יואב סגלוביץ':  אבל אין בעיה, ועדת חוקה נמצאת שתי קומות למטה, יש פה נציגים של הקואליציה, לשמחתי אני לא מדבר רק אל נציגי האופוזיציה

יואב סגלוביץ':  טרללת מוחלטת

מיקי לוי: אין, זה לא אכפת להם

מיקי לוי:      לא, אבל מה שאמרת עכשיו, צריך להסביר בוועדת חוקה מה המשמעויות

מיקי לוי:  אני סומך עליך

יואב סגלוביץ': האמן לי שאני הסברתי, הסתכלו עליי, אפילו לא ברוב קשב, ומצביעים באחת וחצי

מיקי לוי: אני מניח שתפסיד

יואב סגלוביץ': יש סיכוי סביר

יובל חיו: מאחר שהנושא הועלה, והתייחסת גם לביקורת המדינה, אני כן אומר שעבודת ביקורת המדינה בנושא הזה של שימוש משטרת ישראל באמצעים טכנולוגיים מצויה בשלבים מתקדמים, ואני מניח שלאחר החגים אנחנו כבר נהיה בהוצאת הטיוטות לגופים המבוקרים להתייחסות

יובל חיו:  מבחינתנו זה אומר כבר סיכום עבודת הביקורת

מיקי לוי: אני אומר פה למשרד המשפטים

מיקי לוי:  מכיוון שאני מכיר קצת את שני העולמות, אם לא יינתנו להם הכלים שהם פי כמה וכמה בגודל יותר גדולים משירות הביטחון הכללי, ה"אטנשן" לא יהיה, והרציחות יימשכו, והפשיעה תימשך

מיקי לוי:  יש שם היכולות, יש שם הטכנולוגיה, הושקע כסף, צריך להסדיר את זה

מיקי לוי:  צריך להסדיר את זה

מיקי לוי:  אני אומר את זה כמישהו שפעם גם הייתה לו איזושהי הבנה חלקית בעניין הזה

מיקי לוי:  אדוני ראש העיר, בבקשה

מיקי לוי:  אני אמרתי את זה לפרוטוקול, שלא תגידו אחר כך לא עבר

יאיר רביבו: שלום לכולם, אדוני היושב-ראש, תודה רבה על הדברים ועל הדיון

יאיר רביבו:  אני מסכים עם כולם

יאיר רביבו:  השבוע אני התפרסמתי באיזושהי סערה שאני הייתי חלק מהודנה

יאיר רביבו:  א', מפקד התחנה שלנו בלוד הוא, מה שנקרא, למדתי על ברכיו את הנושא הזה שיש כלי כזה שלפעמים צריך לעשות

יאיר רביבו:      הסיבה שאני, כשפנו אליי המשפחות לעשות הודנה, היא כי הרגשתי את אוזלת היד של הרשויות

יאיר רביבו:  לילה לפני, אותה משפחה יורה עם כדורים נותבים מבית ספציפי

יאיר רביבו:  המשטרה עושה את אשר מוטל עליה, עוצרת 13 מעורבים, למוחרת בית המשפט משחרר את כולם

יאיר רביבו:      עכשיו, יש לנו גם ביקורת על בית המשפט, אבל בית המשפט עובד לפי דיני ראיות, ופה אני פונה למשרד המשפטים

יאיר רביבו:  אני נמצא שבע, שמונה שנים פה בוועדות, ולצערי, לא גיליתי את משרד המשפטים פרטנר לזהות את התופעה ההולכת ומחמירה

יאיר רביבו:  כיום, ארגז הכלים שיש למשטרה הוא כל כך דל, בטח ברמת כוח האדם האנושי, שהוא חסר, חסרים שליש מכוח האדם

מיקי לוי: אלפיים ומשהו שוטרים

יאיר רביבו: אז בלוד 180 שוטרים, יש 130

יאיר רביבו:  במשמרת לילה רגילה, כשאין תגבור, יש רק שני שוטרים, או ארבעה מקסימום

יאיר רביבו:  זה באמת לא עונה על האתגרים הגדולים

יאיר רביבו:       ואני פונה אל משרד המשפטים, במשך שנים אני חושב שהעבריינים יהיו יותר חכמים מכם, ולא השכלנו להקדים אותם צעד קדימה

יאיר רביבו:      וכשאני רואה כדורים נותבים מבית ספציפי, היום, כשהמשטרה נכנסת לבית, היא יכולה למצוא את הנשק, אבל בית המשפט יגיד: אני חייב לזהות נשק, מי נתפס אצלו על הגוף

יאיר רביבו:  בדרך כלל זה לא קורה

יאיר רביבו:  זו הסיבה שהבאנו הצעת חוק של אחריות קפידה, שמסרבים להכניס אותה, שאומר שנכס שבו נמצא נשק או בית שממנו ירו, רואים את בעל הנכס כאחראי

יאיר רביבו:  זו למשל דוגמה שיכולה ללכת צעד קדימה לפני עבריינים

יאיר רביבו:       אותו דבר בנושא הטכנולוגי

יאיר רביבו:  לעיריית לוד יש 900 מצלמות, אנחנו אחת מהערים עם הכי הרבה מצלמות, אבל הרבה פעמים, העבריינים היום הם מתוחכמים, הם באים ברכבים עם מספר מזויף, הם באים עם קורקינט וקפוצ'ון שחור על הראש, ומה לעשות שכיום, בטכנולוגיה הרגילה לפענוח ללא בינה מלאכותית או עזרים כאלה שיש לשב"כ, אי אפשר לדעת מי היורה

יאיר רביבו:  ולעומת זאת, שירות הביטחון הכללי, יש לו היום טכנולוגיה שמאפשרת יותר לזהות א האנשים

יאיר רביבו:       ועכשיו עבריינים מזהים את החולשות שיש לנו בחקיקה, הן מבחינת דיני ראיות הן מבחינת החמרת הענישה, והם מנצלים את זה לרעה

יאיר רביבו:      כשישבתי פה באחת הוועדות בפברואר והיו שלושים נרצחים, אנחנו בקצב של 180, לצערי זה כבר קצב של 220, דבר שהוא בלתי מתקבל על הדעת

יאיר רביבו:  לצערי אני אומר את זה

יאיר רביבו:  אם היה מדובר ב-102 נרצחים יהודים, המדינה הייתה עוצרת מלכת

יאיר רביבו:  בגלל שמדובר בערבים, יש תפיסה ישראלית שאומרת, זה לא נורא, זה ביניהם

יאיר רביבו:  תשאל כל יהודי ברעננה, בעפולה או באילת, יגידו לך, ערבי הרג ערבי, זה לא אירוע

יאיר רביבו:  אני רוצה להגיד למדינה, זה אירוע גדול מאוד

יאיר רביבו:  זה אירוע גדול מאוד

יאיר רביבו:      אנחנו נמצאים פה במצב בלתי מתקבל על הדעת

יאיר רביבו:  אני רוצה להרגיע את כולם, הפשיעה הערבית לא תסתפק רק ביישובים הערביים ובערים המעורבות

יאיר רביבו:  היא תגיע לכל אחד מהיישובים, היא תגיע לכביש 6

יאיר רביבו:  לכן על כולנו להתעורר

יאיר רביבו:      אני חושב שהמשטרה, אחרי "שומר החומות" פרגנתי להם פה, עושה עבודה טובה

יאיר רביבו:  אבל אני רואה שארגז הכלים שלה קטן

יאיר רביבו:  צריך להעלות את שכר השוטרים, צריך לתת תמריץ

יאיר רביבו:  תמריץ לשוטרים שמשרתים בתחנות מורכבות, שזה מזרח ירושלים, או ערים ערביות או יישובים מעורבים

יאיר רביבו:  לא דומה שוטר שמשרת בלוד לשוטר שמשרת בעיר אחרת

יאיר רביבו:  ולכן צריך לתת תמריץ

יאיר רביבו:  צריך לתת את החקיקה

יאיר רביבו:  יש פה סדרה של דברים שצריך לעשות

יאיר רביבו:  יש לי תחושה שמשהו טוב הולך לקרות

יאיר רביבו:  למה? כי משהו רע קורה

יאיר רביבו:  והרצח ביפיע שם לכולם איזשהו תמרור, שאנחנו צועקים שנים, אבל צריך משהו, תמיד יש קו אדום שאתה אומר, זהו, לא יכול להיות יותר

יאיר רביבו:      ואני חושב שעכשיו המדינה קצת, עצם זה שראש הממשלה, בכל דיון אומר, עכשיו צריך לקרות משהו, והוא ישב עם חברי הכנסת הערבים, ואתם עושים פה דיון בצורה תדירה, אני מרגיש שיש קו שאומרים, די, אי אפשר

יאיר רביבו:       אני רוצה שתדעו שנער בחברה הערבית אומר לי: המשכורת הראשונה שלי הולכת לקנות נשק

יאיר רביבו:  זה חלק מסטטוס, מתחושת של מוגנות

יאיר רביבו:  נער ערבי אומר: המשכורת הראשונה שאני הולך להרוויח, בשביל להביא נשק

יאיר רביבו:  כי הוא גם רואה שלא תמיד מערכת האכיפה מכניסה את השכנים שלו לכלא לשנים רבות, וזה נחשב משהו, או שהוא לא מרגיש אולי מספיק מוגן, והוא צריך להגן על עצמו

יאיר רביבו:      אנחנו צריכים לטפל בדבר הנורא הזה שנקרא הנשק והירי והעבירות האלה, ואני חושב שזו לא גזרת גורל, אפשר לטפל

יאיר רביבו:  כמו שהמשטרה ורשויות החוק ידעו לטפל בפשיעה בחברה היהודית

יאיר רביבו:  למה? בואו נגיד את האמת, כי הפושעים היהודים קנו במגדלי היוקרה בתל אביב, ושם התפוצצו ואמרו, זה מפריע למדינה

יאיר רביבו:  אז שיפריע למדינה - - -     

מיקי לוי: מפריע מאוד, אני יכול להגיד לך את זה, ובשביל זה גם הגעתם לכאן

מיקי לוי:  תראו, אני אתן לחברי הכנסת שנכנסו זה עתה, אבל קיימנו כאן דיון מאוד מאוד עמוק, עם נתונים קשים ששמנו על השולחן, הן בהיבט של שכר שוטרים, אלפיים, וכמה? זיו, בבקשה

מיקי לוי:  2,044 שוטרים בתפקידי ליבה

מיקי לוי:  זה לא פקידים

מיקי לוי:  זה תפקידי ליבה

מיקי לוי:  זה אומר מחסור בתחנות, זה אומר מחסור בחוקרים

חמד עמאר: חסרים 2,040?     

מיקי לוי: וארבעה

מיקי לוי:  חסרים הרבה יותר

חמד עמאר: נאמר שחסרים 8,000 שוטרים בדיון

חמד עמאר:  המפכ"ל אמר את זה, כיוון שהוא היה נוכח

חמד עמאר:  הוא אמר שחסרים 8,000 שוטרים

מיקי לוי: לא, זה מספר שלא נאמר אף פעם

מיקי לוי:  הוא מדבר על תקן מול מצבה, זה יותר גדול אם אתה מוסיף את ה-1,700 או 1,800 שהביא עכשיו השר לביטחון לאומי, וזה עוד בלי תפקידים שהם לא תפקידי ליבה, קצינים במטה הארצי, פקידים וכו'

קריאה: השר הביא 3,200 תקנים חדשים, 1,400 כחולים, ו - - -     

מיקי לוי: אני מציע לכם, כמי שחיים במשרד, קודם כול תשלימו את השורות במשטרת ישראל, אחר כך תקימו תחנות נוספות, כי לראש העיר רביבו אין משמרת לילה

חמד עמאר: חסר לו 56 שוטרים, נכון? איך אני זוכר את המספר? אז אני זוכר את המספר מהדיון הקודם

יאיר רביבו: שתי ניידות בעיר גדולה של מאה אלף תושבים לא עושה כלום

מיקי לוי: חד משמעי

מיקי לוי:  אז מי מחברי הכנסת, במשפט בבקשה, כי אנחנו בסיום הדיון

סימון דוידסון: תודה, אדוני היושב-ראש

סימון דוידסון:  שמעתי בקפידה את הדברים של תנ"צ עזרא, ואמרת שם משפט, שתפסתי אותו כי הוא מאוד מאוד חשוב לי, כי אני יודע שזה פתרון לשנים הבאות, לא לעכשיו

סימון דוידסון:  זה הנושא של פעילות לנוער חסר מעש

סימון דוידסון:  ואני חוקר בנושא הזה כבר הרבה מאוד שנים, ובשנתיים האחרונות מדבר על זה יום-יום

סימון דוידסון:      כל הנושא של נוער חסר מעש בחברה הערבית, אם אנחנו מסתכלים עשר שנים קדימה, הפתרון הוא מעכשיו להתחיל להעסיק אותן יום-יום אחר הצוהריים, שלא יסתובבו ברחובות

סימון דוידסון:  והפתרון לזה הוא ספורט, תנועות נוער, מוזיקה, כל דבר שתחשבו עליו

סימון דוידסון:  לצערי, הרבה לא קורה

סימון דוידסון:  ואני מכיר את הנתונים ואת הפעילות, ואני כבר מארגן שולחן עגול

סימון דוידסון:  הנושא הזה של נוער חסר מעש הוא דרמטי בחברה הערבית, הרבה יותר מכל מקום בחברה הישראלית

סימון דוידסון:      העברנו פה בשנה האחרונה, בתקציב הקודם, 750 מיליון שקל לבניית מתקני ספורט, ועשינו הרבה מאוד פעילות, אבל זה די תקוע

סימון דוידסון:  לכן אני פונה לכל מי שיושב פה

סימון דוידסון:  תכניסו טוב טוב לקופסה שלכם, כי הדברים האלה נעשו בעולם

סימון דוידסון:  ויש פה דיון ב-4 ביולי בוועדה הזאת בנושא הזה

סימון דוידסון:  מה שעשו בעולם, צריכים לעשות במדינת ישראל

סימון דוידסון:  עשו את זה באיסלנד, עשו את זה בארה"ב, בהרבה מקומות שבהם החברה הכי חלשה והכי פושעת

סימון דוידסון:  על ידי פעילות ספורטיבית ודברים אחרים שציינתי, הצליחו להוריד את הפשע, את האלימות, את מקרי האונס, את הסמים, את האלכוהול, למספרים מאוד מאוד נמוכים

סימון דוידסון:      אם אנחנו מעכשיו נחשוב קדימה ונדאג שהילדים האלה יהיו עסוקים בפעילות חינוכית, תרבותית, ספורטיבית, בעוד עשר שנים אנחנו לא נדבר על הנושאים האלה

סימון דוידסון:  אז אני יודע שהכול במצוקה, ואני יודע מה אתה עושה עם הנושא של שלוש בריכות השחייה שבנית ופעילות הנוער, אבל זה כי אתה משוגע כראש עיר

סימון דוידסון:  זה לא נמצא בכל מקום

סימון דוידסון:  זה נמצא בחורה בחברה הבדואית ובעוד מקומות אחרים, צריכים משוגעים לדבר

סימון דוידסון:  בואו נדאג לילדים האלה, שיהיו עסוקים יום-יום

מיקי לוי: אבל אני חייב להגיד

מיקי לוי:  הם, עם כל הכבוד להם, יש להם יחידות נוער כאלה קטנטנות, והם לא מסוגלים בכוח האדם שלהם לתכלל את הפעילות החברתית

מיקי לוי:  זה אנחנו

מיקי לוי:  זה משרד הפנים, זה עיריות, זה מדינה

מיקי לוי:  אם אני מפיל את זה עליהם - - -     

סימון דוידסון: לכן אמרתי שולחן עגול

מיקי לוי: אתה תוביל את זה, אתה תוביל את זה

מיקי לוי:  זה חלק מ-549, זה שמה כסף

מיקי לוי:  יש שמה 4

מיקי לוי: 5 מיליארד שקלים

סימון דוידסון: בלי כסף ומעשים, הדרך ארוכה

סימון דוידסון:  צריכים לדאוג שזה יקרה

מיקי לוי: תודה

מיקי לוי:  כן, בבקשה

מיקי לוי:  שני משפטים בבקשה

אימאן ח'טיב יאסין: אני, כמו שאתה מכיר אותי, אנסה, כמו תמיד, להיות ממוקדת

אימאן ח'טיב יאסין:  לצערי הרב, לא יכולתי להיות בתחילת הדיון כאן בחדר, אבל שמעתי את כל הדיון, וחשוב לי להגיד גם כתושבת של יפיע, והמקרה המצער, אירוע הטבח שקרה ביפיע ביום חמישי, בל ייאמן, בל יתואר, זוועה אחת גדולה

אימאן ח'טיב יאסין:  השאירו, ועדיין משאירים, יישוב שלם מפוחד

אימאן ח'טיב יאסין:  תלמידים, אלפי תלמידים באותו מקום, גדר הפרדה, גדר, גדר, התלמידים ראו את הגופות, את כל מה שקרה שם, כשהם בתוך מבחני בגרויות, שמעו את היריות המצערות שהיו שם

אימאן ח'טיב יאסין:      אני לא רוצה לדבר על זה, ואני רוצה ורציתי, ייחלתי, שזה יהיה הסוף, שנתעשת כולנו, פה

אימאן ח'טיב יאסין:  אבל כנראה אף אחד לא מתעשת, ואנחנו ראינו בערב את המשך הרציחות והיריות, גם בכפר כנא, גם על יד כפר קאסם ובעוד מקומות אחרים

אימאן ח'טיב יאסין:  וילדה בת שלוש, תינוקת, תינוקת בת שלוש באותו הלילה נורתה, והיא נמצאת במצב קשה

אימאן ח'טיב יאסין:      אז מה, אנחנו נמשיך לדבר ולספר את הדברים? אני חושבת שהדבר נמאס, אבל אני רוצה להתחיל בדבר בסיסי

אימאן ח'טיב יאסין:  כשבא שר, ואני לא מדברת פוליטיקה ולא פופוליזם, אבל כשבא שר, והדבר הראשון שהוא עושה זה לשנות את שם המשרד מהמשרד לביטחון הפנים, למשרד לביטחון לאומי

מיקי לוי: זה לא אליכם, זה אליי, לוועדה

אימאן ח'טיב יאסין: זה לכל מי שיש לו נגיעה לדבר

אימאן ח'טיב יאסין:  לאומי זה מהמילה לאום, ולמילים יש משמעות

אימאן ח'טיב יאסין:  ואנחנו יודעים לאיזה לאום הוא מכוון

אימאן ח'טיב יאסין:  ומי נחשב ומי לא נחשב

אימאן ח'טיב יאסין:  ומאה ומשהו רציחות ונרצחים בחברה הערבית אומרים בוודאות שהדם של הערבי לא שווה ולא ראוי להשקיע בו

אימאן ח'טיב יאסין:      אני רוצה עכשיו להיות קונקרטית ולדבר על הדברים שאתה אמרת על התכלול

אימאן ח'טיב יאסין:  אנחנו צריכים פתרון כולל, תוכנית שלמה שמתעסקת בכול

אימאן ח'טיב יאסין:  אי אפשר להפריד את הדברים אחד מהשני

אימאן ח'טיב יאסין:  תעסוקה, חינוך, בריאות, מגורים, כל הדברים יחד, משם אמור לבוא הפתרון

אימאן ח'טיב יאסין:  אחרת אי אפשר

אימאן ח'טיב יאסין:  כשיש לנו שלושים אלף בני נוער בגיל עבודה או לימודים שלא נמצאים באף מסגרת

אימאן ח'טיב יאסין:  כשיש לנו עשרים ומשהו אחוזים מבני הנוער הערבים שאין להם אפשרות לפתוח חשבון בנק

אימאן ח'טיב יאסין:  כשיש לנו צעירים שרוצים לבנות בית ומשפחה, ואין להם אפשרות לקבל משכנתה

אימאן ח'טיב יאסין:  ואם נותנים משכנתה, אז כולנו כבר יודעים איפה הריביות חוגגות

אימאן ח'טיב יאסין:  אז מספיק לדבר, צריך לעשות דברים

אימאן ח'טיב יאסין:  כשמתכוונים לעשות, אז צריך לקבל החלטות ולהתחיל לבצע

אימאן ח'טיב יאסין:  ולא להמשיך, עם כל הכבוד, גם לישיבה וגם לדיבורים וגם לפתרונות שמציעים, כי אנחנו עכשיו לא אומרים משהו חדש שלא נאמר

אימאן ח'טיב יאסין:  אנחנו כבר שלוש שנים בסאגה הזאת

אימאן ח'טיב יאסין:  תודה

מיקי לוי: חבר הכנסת חמד עמאר, בבקשה

חמד עמאר: אדוני היושב-ראש, תשמע, הוויכוח המתנהל היום בכנסת, בממשלה, בוועדה שהקים ראש הממשלה, האם להכניס את השב"כ או לא להכניס את השב"כ

חמד עמאר:  אני רוצה להגיד לכם, מה שמעניין שהיום האזרח הערבי מפחד

חמד עמאר:  האימא מפחדת לשלוח את הבן שלה לבית הספר, היא מפחדת לצאת לקניות, האבא מפחד ללכת לעבודה

חמד עמאר:  איבדנו משילות

חמד עמאר:  וזה הדבר העיקרי

חמד עמאר:  הדבר העיקרי הוא לא אם מכניסים את השב"כ או לא מכניסים את השב"כ, אם המשטרה יכולה לעשות את העבודה שלה או לא עושה את העבודה שלה

חמד עמאר:  מה שחשוב הוא שאין משילות היום במדינת ישראל

חמד עמאר:       יש השלטון המרכזי, יש השלטון המקומי, ויש השלטון של משפחות הפשע וארגוני הפשע

חמד עמאר:  והם החזקים

חמד עמאר:  הם מתוחכמים

חמד עמאר:  הם עולים על כולם היום

חמד עמאר:  הם גובים מיסים יותר מהמדינה שגובה מיסים במגזר הערבי

חמד עמאר:  ואנחנו כולנו נרדמנו בשמירה

חמד עמאר:  כמדינה, כמשטרה, כשלטון

חמד עמאר:  נרדמנו בשמירה

חמד עמאר:  אף אחד לא יגיד לי דברים אחרים

חמד עמאר:  לא יכול להיות מצב שילד יצא מהבית ולא יודע אם יחזור או לא יחזור בתוך מדינה דמוקרטית

חמד עמאר:  לא יכול להיות מצב כזה

חמד עמאר:  לא יכול להיות שמשטרת ישראל עוצרת מישהו שירה ולמוחרת בית המשפט משחרר אותו

חמד עמאר:  לא יכול להיות דבר כזה במדינת ישראל

חמד עמאר:  לא יכול להיות שרוב האמל"ח שנמצא אצל ארגוני הפשע מקורו בצבא

חמד עמאר:  מקורו בצבא, והמשטרה יודעת את זה

חמד עמאר:  רוב האמל"ח שמסתובב היום אצל ארגוני הפשע, משיגים אותו בבסיסי צה"ל

חמד עמאר:      אנחנו מדינה שמתפרקת מבפנים

חמד עמאר:  אל תחשבו שמה שקרה ביפיע, לרדת שני אנשים, לירות בחמישה אנשים, להרוג אותם, לעלות לאוטו ולנסוע משם, תתארו לכם אם זו הייתה חוליית מחבלים שבאה לעשות פיגוע בלב תל אביב

חמד עמאר:  תארו לעצמכם

חמד עמאר:      ואני פונה למשטרה, חבר'ה, אני יודע ששכר השוטרים צריך לעלות, אני יודע שאין לכם תקציבים, אני יודע שחסר לכם ציוד טכנולוגי, אבל כל זה לא אומר שאנחנו יכולים להמשיך לסבול את המצב שקיים היום במדינת ישראל

חמד עמאר:  ואני אומר לכם ששר שישב במשרד האוצר, והיו לנו ישיבות חודשיות יחד

חמד עמאר:  עם סגן השר, שהיה במשרד לביטחון לאומי, היום ביטחון לאומי, ביטחון הפנים

חמד עמאר:  לא מעניין אותי השם, ביטחון לאומי, ביטחון פנים, מעניין אותי הביטחון האישי של האזרח במדינת ישראל

חמד עמאר:  זה מה שמעניין אותי

חמד עמאר:  וזה מה שאני רוצה לראות כאן, במדינת ישראל

חמד עמאר:  שיהיה ביטחון אישי לאזרח, גם לערבי, גם ליהודי, גם לדרוזי, וגם לכל אזרח שמגיע למדינת ישראל, גם כדי לטייל בה

חמד עמאר:  זה הדבר העיקרי

מיקי לוי: תודה רבה, חבר הכנסת עמאר

מיקי לוי:  חבר הכנסת סגלוביץ', בבקשה

יואב סגלוביץ': אני דווקא אלך על הקטע האופטימי

יואב סגלוביץ':  הקטע האופטימי הוא שאפשר, אם רוצים

יואב סגלוביץ':  מה שצריך לעשות, ואני אומר כללית לממשלה

יואב סגלוביץ':  אמרתי את זה בהתחלה, אני אגיד גם בסיום

יואב סגלוביץ':  כל התוכניות נמצאות

יואב סגלוביץ':  תוכנית 550 היא תוכנית חומש, היא לא תוכנית של ממשלה אחת, זה נכון גם לגבי 549

יואב סגלוביץ':  וכל תוכנית נוספת שתיכנס, ברכה

יואב סגלוביץ':  אבל חייבים לבצע את מה שהוחלט בקצב מתאים, במנגנונים אופרטיביים מתאימים

יואב סגלוביץ':  כי 549, לא הכול נמצא

יואב סגלוביץ':  אמר פה אליעזר, לפני כן, שזה לא

יואב סגלוביץ':  אין צוות שרים, לא הוקם

יואב סגלוביץ':  אין ראש ממשלה שלקח אחריות, ולא מינו פרויקטור במקומי, לא יודע, סעיף 3, 2, 3, 4

יואב סגלוביץ':  יש פה דיון על הנגב

יואב סגלוביץ':  אני, בנגב, היה מנוע הפעלה נפרד לנגב, שהתעסק בסוגיות הרבה יותר רחבות מסוגיות רק של אגרוני פשיעה

יואב סגלוביץ':       לכן אני אומר, בואו, אני לוקח את הקטע האופטימי כי אני אומר שאפשר, אם רוצים

יואב סגלוביץ':  זה תהליך, זה לא ביום, זה לא ביומיים

יואב סגלוביץ':  אבל דבר אחד אי אפשר לעשות

יואב סגלוביץ':  אי אפשר לעשות את זה ללא קשר לחברה הערבית

יואב סגלוביץ':  חברתי, דיברת על האירוע ביפיע

יואב סגלוביץ':  אני הייתי ביום שישי ביפיע

יואב סגלוביץ':  לא יכול להיות שעד מוצאי שבת, לפחות, אחרי זה לא בדקתי, אף שר בממשלת ישראל לא מרים טלפון לראש המועצה

יואב סגלוביץ':  זה לא נמצא באף תוכנית

אימאן ח'טיב יאסין: יותר מפליא מזה, השר שהגיע בעת האירוע לא התקשר עם ראש המועצה

אימאן ח'טיב יאסין:  אני הייתי שם

יואב סגלוביץ': הוא התקשר אחרי שבערוץ 13 אמרו שאף אחד לא התקשר

יואב סגלוביץ':  אבל אני אומר לך, חברי רביבו, שזה משהו שהוא עמוק יותר

יואב סגלוביץ':  כי בסוף, כל התוכניות קיימות, והכול כתוב

יואב סגלוביץ':  לא צריך להמציא שום דבר

יואב סגלוביץ':  אבל בסוף זו שאלה של רוח

יואב סגלוביץ':  שאלה של רוח זה אומר, שאומרים שזה הדבר הכי חשוב לנו עכשיו כמדינה, שמים במקום הזה את האנשים הכי טובים, הכי מתאימים

יואב סגלוביץ':  לא משנה הזהות הפוליטית שלהם, ורותמים את כל המערכות

יואב סגלוביץ':  גם בחוסר של שוטרים וגם בחוסר של פרקליטים, וגם בעודף של פרקליטים או עודף של שוטרים, או פי שבע שוטרים או פי שבעה פרקליטים, אם אין רוח, אכפתיות ורצון לעשות, זה לא יקרה

יואב סגלוביץ':  וזה מה שחסר היום

יואב סגלוביץ':  ולכן אני לוקח את הסיפור הזה, קחו את מה שיש עכשיו ותכניסו לזה רוח

יואב סגלוביץ':  אבל רוח לא תבוא מעובדי המדינה, מעובדי הציבור

יואב סגלוביץ':  הם צריכים שיקבלו את הרוח הזאת מההנהגה

יואב סגלוביץ':  זה פשוט לא קיים היום

יואב סגלוביץ':  אני אומר את זה בכאב, פשוט לא קיים

יואב סגלוביץ':  פשוט לא קיים ולא מתקיים

יואב סגלוביץ':  ועדיין לא מאוחר מדי

יואב סגלוביץ':  תודה

מיקי לוי: חבר הכנסת טיבי, משפט קצר בבקשה

אחמד טיבי: אני בכל זאת חושב שמשטרת ישראל יכולה

אחמד טיבי:  בפגישה עם ראש הממשלה, ראש הממשלה נתניהו אמר לנו את מה שאנחנו אומרים תמיד

אחמד טיבי:  הוא אמר כך: אם משטרת ישראל הצליחה למגר את הפשיעה ביישובים היהודיים, אין שום סיבה שהיא לא תצליח למגר את הפשיעה ביישובים הערביים

אחמד טיבי:  אמר ראש הממשלה, ואמר שארגוני הפשיעה הפכו להיות גידולי פרא, והוא מתכוון לטפל בהם

אחמד טיבי:  לכן שאלתי אותו: איך אחרי שאתה אומר את זה, אתה ממנה את בן-גביר לשר לביטחון לאומי? ולא הייתה תשובה

מיקי לוי: זה המדינה, להתעלם מהמשפט האחרון

מיקי לוי:  בבקשה

אחמד טיבי: זה אמרתי לציבור, לך, לעצמי

אחמד טיבי:  לראש הממשלה

מיקי לוי: זה בסדר

מיקי לוי:  אנחנו אנשים פוליטיים, חבר הכנסת טיבי

אחמד טיבי: בדיוק

אחמד טיבי:  זה המקום

אחמד טיבי:  עכשיו, אפרופו השר לביטחון פנים, הגיע לזירת הטבח, שאילו הוא היה מתקיים ברעננה, מדינת ישראל עד עצם היום הזה הייתה רועשת וסוערת, כמו שאמר ראש העיר

אחמד טיבי:  הגיע לשם ודיבר על משמר לאומי

אחמד טיבי:  שם, ביפיע

אחמד טיבי:  ככה מתגרים עוד יותר באוכלוסייה? אבל העוזר שלו, ראש המטה שלו, מה מצא לנכון לעשות בזירת האירוע? לעשות את צרכיו בפרהסיה

אחמד טיבי:  הוא ידע שמצלמים אותו, כי שר מגיע, אז כולם מצלמים

אחמד טיבי:  וכשמישהו צעק עליו מהמקום: "תתבייש לך!" עשה לו ככה ביד

אחמד טיבי:      עכשיו אני רוצה לשאול אתכם, השוטרים לא חייבים לענות

אחמד טיבי:  נגיד שיש פיגוע בתל אביב, ונהרגים חמישה יהודים, ופועל ערבי או עוזר שר שהוא במקרה במקרה ערבי, היה עושה את צרכיו בזירת הפיגוע

אחמד טיבי:  מה הייתם עושים? מה המדינה הייתה עושה? מה המשטרה הייתה עושה? מה השר שלו היה עושה? כמה נמוך ושפל אפשר לרדת? כמה? כמה, כמה? כמה נמוך ושפל אפשר לרדת, אדוני היושב-ראש? ואני חושב שלא התייחסו לאירוע הזה

אחמד טיבי:       האירוע הזה מסמל הרבה

אחמד טיבי:  הרבה

אחמד טיבי:  הוא לא ראוי לדיון, אבל יש שלושה אנשים שאחראים היום לביטחון האישי של האזרחים במדינת ישראל

אחמד טיבי:  אחד שהוא שר עבריין מורשע, שני שהוא נער גבעות, קוראים לו חנמאל, שעושה את צרכיו בפרהסיה, ושלישי שהוא גופשטיין, גם עבריין מורשע

מיקי לוי: די, חבר הכנסת טיבי גלש לכיוונים שלא מעניינים

אימאן ח'טיב יאסין: יש לי משהו להגיד למשטרה עצמה

אימאן ח'טיב יאסין:  אני הייתי שם בזירה, עמדתי לחכות לשידור

אימאן ח'טיב יאסין:  השוטרים עמדו שם וצחקו

מיקי לוי: לא, הזירה הזו לא מעניינת אותי

מיקי לוי:  זה לא מעניין, אבל אני מכנס את הוועדה לביקורת המדינה לא בשביל לבדוק מי שעשה את צרכיו במקום ציבורי

אימאן ח'טיב יאסין: עמדו וצחקו!      

מיקי לוי: אני מנסה שעתיים לנהל דיון רציני, מהותי, טכנולוגי, בנושאים של חוקים

מיקי לוי:  אז זה לא מעניין אותי

מיקי לוי:  די

מיקי לוי:  תודה רבה, אני קורא לך לסדר פעם ראשונה

מיקי לוי:  זה לא נושא שראוי שאני אדון בו

מיקי לוי:      כמה משפטים לסיכום

מיקי לוי:  תראו, בסך הכול נדרשנו לדיון הזה והקדמנו את הדיון שתכננתי לעוד כמה חודשים, דיון שהקודם היה לפני ארבעה חודשים, מכיוון שיש פגיעה ממשית, מהותית, בביטחון האישי של אזרחי מדינת ישראל, ופגיעה בחברה הערבית בפרט

מיקי לוי:  והמצב הזה הוא חמור ומאיים

מיקי לוי:  הוא מאיים על החברה הישראלית, הוא מאיים על החברה הערבית בפרט

מיקי לוי:  ולא רק

מיקי לוי:  והמדינה נדרשת ליותר

מיקי לוי:  אני אומר את זה לנו, לפוליטיקאים, למי שמתווים את המדיניות

מיקי לוי:  ואני פונה גם לחלק מהפקידים הבכירים שיש פה, קציני המשטרה

מיקי לוי:  כשהמדינה נדרשת ליותר, היא נדרשת ליותר חקיקה כדי לסייע בידי הכוחות הפועלים, וסקרנו אילו חוקים כרגע חסרים כדי לטייב את הנושא

מיקי לוי:  היא צריכה לדון באמצעים שהיא נותנת לכוחות בשטח, לדרג המבצע, כי האמצעים שיש ברשותו עדיין אינם מספיקים

מיקי לוי:  יש לו

מיקי לוי:  צריך להגדיל אותם, טכנולוגית, ויש לשנס מותניים בכמה וכמה רמות

מיקי לוי:      דיבר סגן השר לשעבר, חבר הכנסת סגלוביץ', על נושא התכלול

מיקי לוי:  ובלי נושא התכלול, ואנחנו יודעים לעשות את זה, ואתם יודעים לעשות את זה

מיקי לוי:  מרשות המיסים, וממשרדי הממשלה השונים, מתחבורה, פנים, משפטים ומשרד ראש הממשלה

מיקי לוי:  שמענו שראש הממשלה לקח את זה על עצמו

מיקי לוי:  אז ראש הממשלה הוא אדם עסוק מאוד, וראוי שהמדינה תמנה פרויקטור לפחות ברמה של - - -     

חמד עמאר: ראש הממשלה צריך לעמוד בראש הוועדה, כמו שהיה ראש הממשלה בנק, וגם לפיד

מיקי לוי: חבר הכנסת עמאר, כשדנתי פה לפני ארבעה חודשים בסכנות הממשיות בסדר גודל של יותר מאלף הרוגים אם תתרחש פה רעידת אדמה, וביקשתי שימנו משרד, שר, כי יש כאן 1,800 בתים שעומדים להתמוטט מחר, בהם בתי ספר, בתי חולים, לא יהיה מי שיטפל

מיקי לוי:  רעידת אדמה, עזוב אותי אירוע ביטחוני

מיקי לוי:  רעידת אדמה

מיקי לוי:  בצפון יש עשר ערים שהן בסכנת התמוטטות ופגיעה ממשית, ואני מוציא את זה

מיקי לוי:  אני מתייחס לערים הגדולות

מיקי לוי:  וזה יהיה אירוע גדול

מיקי לוי:  אז הוא אמר: אני עומד בראש הוועדה הזאת, שנמנה ועדת שרים

מיקי לוי:  לא עשו כלום

מיקי לוי:  כלום

מיקי לוי:  אתם שמתם חמישה מיליארד שקל

מיקי לוי:  איפה החמישה מיליארד? התפוגגו

מיקי לוי:  לחיזוק מבנים

חמד עמאר: הוריד את זה למאה מיליון שקל

מיקי לוי: כן

מיקי לוי:  ברגע שראש הממשלה ימנה, או הממשלה תמנה פרויקטור מינימום בדמות סגן שר, או מינימום פרויקטור אחר שמביא את העניין, לא אכפת לי שייקחו ניצב, או אני לא יודע מה, אבל זה צריך להיות מהר

מיקי לוי:  ואם לא ימנו פרויקטור, ואמר פה לפרוטוקול סגן השר לשעבר, חבר הכנסת סגלוביץ': אני מתחייב לעשות לו חפיפה

מיקי לוי:  צריך להמשיך את 550, יש 549, שהוא חלקי רק בתחום מסוים, לא בתחום כוללני כזה, אלא בתחום החברתי, שגם אותו צריך להמשיך

מיקי לוי:      סוגיית כוח האדם במשטרה, אני פה קורא, אם ראש הממשלה מינה את עצמו, אנחנו נעביר את זה גם למנכ"ל משרד ראש הממשלה

מיקי לוי:  אם לא יטפלו בסוגיית כוח האדם במשטרת ישראל, ומשרד מבקר המדינה שומע את זה, 2,044 שוטרים בתפקידי הליבה שחסרים מיידית, ולא יטפלו בשכר השוטרים, שוטרים וקצינים עד רמת רב-פקד, שאלה אמצעי הליבה, יברחו הביתה

מיקי לוי:  יברחו למקומות ששם מציעים להם יותר

מיקי לוי:  אני יכול להעיד ממישהו שאני מכיר, רב-פקד קצין חקירות עומד לעזוב את משטרת ישראל, ולא הצלחתי לשכנע אותו להישאר

מיקי לוי:  הוא קצין חקירות בתחנה

מיקי לוי:  לא הצלחתי לשכנע אותו להישאר

מיקי לוי:  וזה ימשיך

מיקי לוי:  ועד שהמדינה לא תיתן את דעתה לנושאים האלה, אנחנו לא נצליח לפתור את הבעיה

מיקי לוי:      הוועדה לא מתכוונת לרדת מהעניין

מיקי לוי:  מבקר המדינה, יש על שולחנו עוד ביקורת וחצי כזאת שצריכים לסיים אותה

מיקי לוי:  אם לא יהיה שיפור, הוועדה תתכנס פעם נוספת

מיקי לוי:  שרים יידרשו להגיע הנה, לא אסתפק בדרג הזה

מיקי לוי:  בפעם הקודמת הבאנו את מי שהבאנו, לפני שבועיים הבאנו את המפכ"ל עם ראש אגף החקירות וכו'

מיקי לוי:  אנחנו, הוועדה הזו, שאגב, אני לא יודע כמה מכם יודעים, היא הוועדה היחידה שמוקמת על פי חוק, והיא אמורה לבדוק ולפקח על עבודת הממשלה

מיקי לוי:  זו המהות שלה

מיקי לוי:  ואם לא יהיה שיפור, נצטרך להתכנס עוד פעם ולבקש תשובות מאותם שרים ממונים בכל משרד ומשרד

מיקי לוי:      ויש גם רשות המיסים, שזה שר האוצר, שחבר הכנסת סגלוביץ' הפעיל גם כן, יש מגוון רחב מאוד של נושאים, עד שמגיעים לטכנולוגיה ולאישורים ולכלים שאפשר כן לעשות

מיקי לוי:  והוא עשה

מיקי לוי:  אבל עוד פעם, משרד המשפטים, אם לא יהיה שינוי, ואני יודע את עמדתכם בנושא השב"כ, אני גם יודע את המהמורות שחוק השב"כ כורה לפנינו, ואני לא רוצה ליפול לשם

מיקי לוי:  שינוי חקיקה, זה לא פשוט

מיקי לוי:  זה לא למחר בבוקר

מיקי לוי:  זה לא למחר בבוקר, אבל למוחרתיים בבוקר אפשר להעניק להם עם מסננת מסוימת את אותם הכלים

מיקי לוי:      אני מאחל לך, חבר הכנסת סגלוביץ', אולי ההצבעה תיכשל בוועדת החוקה, ואז נוכל לדבר על כלים נוספים בעבור המשטרה

יואב סגלוביץ': אין סיכוי, אני הולך להפסיד

מיקי לוי: אין סיכוי, הולך להפסיד

מיקי לוי:  תודה רבה, הישיבה הזו נעולה